text:
Departamento ti Cauca
Ti Cauca ket maysa a Departamento ti Colombia. Daytoy ket mabirukan idiay abagatan a laud ti pagilian, a sumangsango iti Taaw Pasipiko iti laud, ti Departamento ti Valle del Cauca iti amianan, ti Departamento ti Tolima iti amianan a daya, ti Departamento ti Huila iti daya ken ti Departamento ti Nariño iti abagatan, dagiti departamento ti Putumayo ken Caqueta ket mabirukan ken mangibeddeng iti abagatan a daya a paset ti Cauca. Daytoy ket sumakop iti dagup a kalawa ti 29,308 km², ti maika-13 a kadakkelan idiay Colombia. Ti kapitoliona ket ti siudad ti Popayán. Ti isla ti Malpelo ket tagikua ti daytoy a departamento. Daytoy ket mabirukan idiay abagatan a laud ti pagilian idiay asideg ti Andes (nagbaetan ti 00°58'54"N ken 03°19'04"N latitud, 75°47'36"W ken77°57'05"W longitud). Ti kalawa daytoy ket mangiraman ti 2.56% iti daytoy a pagilian. Ti Cauca ket naipanunotan nga isu ti 'episentro' ti naarmasan a suppiat ti Colombia manipud idi 2011.[2]
Dagiti munisipalidad[urnosen | urnosen ti taudan]
- Almaguer
- Argelia
- Balboa
- Bolívar
- Buenos Aires
- Cajibio
- Caldono
- Caloto
- Corinto
- El Tambo
- Florencia
- Guapi
- Inza
- Jambalo
- La Sierra
- La Vega
- Lopez
- Mercaderes
- Miranda
- Morales
- Padilla
- Paez
- Patia
- Piamonte
- Piendamó
- Popayán
- Puerto Tejada
- Purace
- Rosas
- San Sebastian
- Santander de Quilichao
- Santa Rosa
- Silvia
- Sotara
- Suarez
- Sucre
- Timbio
- Timbiqui
- Toribio
- Totoro
- Villa Rica
Dagiti nagibasaran[urnosen | urnosen ti taudan]
- ^ "DANE". Naala idi Pebrero 13, 2013.
- ^ http://www.elmundo.es/america/2011/05/27/colombia/1306511810.html
Dagiti akinruar a silpo[urnosen | urnosen ti taudan]
- Midia a mainaig iti Departamento ti Cauca iti Wikimedia Commons
- Pakaammo ti panagbiahe idiay Departamento ti Cauca manipud iti Wikivoyage (iti Ingles)
- Opisial a website


c: text/html

text:
Friday, November 7, 2014
INCIDENT COMMAND SYSTEM, COMMUNICATION ARM TI MDRRMC
Cabugao, Ilocos Sur – Segun ken ni MDRRMC Officer Engr. Nestor B. Somera ti LGU-Cabugao nga agtultuloy ti itden ti Municipal Disaster Risk Reduction Management Council (MDRRMC) a serbisio iti sapasap uray awan ti dumteng a natural a kalamidad babaen iti pannakaaramat ti communication network dagiti kamengna iti Incident Command System (ICS) a grupoda a mangaksion iti tumaud nga emerhensia kadagiti aktibidad a maaramid iti ili kas iti pannakaangay ita ti 2014 Unit Athletic Meet a nakasangailian ti delegado ti uppat nga ili: Sinait, Magsingal, San Juan ken Cabugao iti Nobiembre 5-7, 2014 ken nangnangruna manen no mapasamakto ti 2014 Provincial Sports Competition ditoy Cabugao iti masungad a bulan ti Disiembre 2014.
Innayon ni Engr. Somera a dagiti pannakausar ti Hand-held radios a ramit ti MDRRMC kadagiti kameng ket epektibo iti koordinasion kadagiti amin a Departamento a maseknan a nakasalinong iti MDRRMC ket maaksionan a madagdagus dagiti pagkasapulan. # (Web In-Action)
Innayon ni Engr. Somera a dagiti pannakausar ti Hand-held radios a ramit ti MDRRMC kadagiti kameng ket epektibo iti koordinasion kadagiti amin a Departamento a maseknan a nakasalinong iti MDRRMC ket maaksionan a madagdagus dagiti pagkasapulan. # (Web In-Action)
Posted by Bayan ng Cabugao, Ilocos Sur at 8:00 AM
Subscribe to: Post Comments (Atom)

robotstxt: allowed

filter: keep


text:
Isla
Ti maysa nga isla wenno puro ket ti aniaman a pirgis ti sub-kontinental a daga a napalikmutan babaen ti danum. Dagiti bassit unay nga isla a kas dagiti langa ti mangrugrugi nga agparparang a daga kadagiti atol ket mabalin a matawagan a kas dagiti bassit a puro. Ti pannakaigrupo ti heograpiko wenno heolohiko a mainaig nga is-isla ket tinawtawagan ti maysa a purpuro, a kas ti Filipinas.
Ti maysa nga isla ket mabalin a maipalawag a kasta urayno ti kadda ti artipisial a rangtay ti daga, kas pagarigan ti Singapur ken ti bukodna a causeway, wenno ti nadumaduma a delta ti is-isla ti Olanda, a kas ti IJsselmonde. Adda pay dagiti luglugar a mangtalinaay ti "isla" kadagiti naganda para kadagiti naipakasaritaan a rason kalpasan ti pannakaikapet iti dakdakkel a masa ti daga babaen ti nalawa a rangtay ti daga, kas iti Isla ti Coney wenno ti Isla ti Coronado. Iti pay pannakaibaga, no ti pirgis ti daga ket naisina manipud ti nangruna a daga babaen ti kanal nga inaramid ti tao, kas pagarigan ti Peloponnese babaen ti Kanal Corinth, daytoy ket kadawyan a saan a naikeddeng a kas maysa nga isla.
Adda met dagiti dua a nangruna a kita ti is-isla: kontinental nga is-isla ken maipapan ti taaw nga is-isla. Adda pay dagiti artipisial nga isla.
Pagiddiatan ti is-isla ken dagiti kontinente[urnosen | urnosen ti taudan]
Ti Greenland ket isu ti kadakkelan nga isla iti lubong [1] nga addaan iti kalawa iti sumorok a 2.1 a riwriw km², bayat a ti Australia, ti kabassitan a kontinente iti lubong[2] ket addaan iti kalawa iti 7.6 a riwriw km², ngem awan ti alagaden ti kadakkel a mangigiddiat kadagiti isla kadagiti kontinente,[3] wenno dagiti bassit a puro.[4] Adda met paggiddiatan dagiti isla ken dagiti kontinente kadagiti termino iti heolohia. Dagiti kontinente ket nakatugawda iti kontinental a lithosperio a paset daytoy dagiti tektoniko a plata a tumtumpaw iti ngato ti nalunag a manto ti Daga. Ti Oseaniko a nga ukis ket paset pay dagiti tektoniko a plata, ngem napuspusekl ngem ti kontinental a litosperio, isu a daytoy ket nababa a tumpaw iti manto. Dagiti isla ketsaan dagitoy a pagpaatiddog ti aseaniko nga ukis (kas ti bulkaniko nga is-isla) wenno heolohiko dagitoy a paset ti kontinente a nakatugaw iti kontinental a litosperio (kas iti Greenland).[5] Daytoy ket agpayso para iti Australia, a nakatugaw iti kontinental a litosperio ken ti tektoniko a plata.
Dagiti nagibasaran[urnosen | urnosen ti taudan]
- ^ "Joshua Calder's World Island Info". Worldislandinfo.com. Naala idi Hulio 29, 2011.
- ^ "Australia: Island or Continent?". Worldislandinfo.com. Naala idi Abril 10, 2012.
- ^ Brown, Mike. How I Killed Pluto and Why It Had It Coming. New York: Random House Digital, 2010. ISBN 0-385-53108-7
- ^ Royle, Stephen A. A Geography of Islands: Small Island Insularity. Psychology Press, 2001. pp. 7–11 ISBN 1-85728-865-3
- ^ "What is the difference between an island and continent". Wiki.answers.com. 2010-01-11. Naala idi 2013-05-02.
Dagiti akinruar a silpo[urnosen | urnosen ti taudan]
- Midia a mainaig iti Is-isla iti Wikimedia Commons
- Dagiti inadaw a sasao a mainaig iti Is-isla iti Wikiquote (iti Ingles)
- Pannakaipalawag iti isla
- Listaan dagiti isla


text:
Wednesday, December 27, 2017
PASKUA 2017, NARAMBAK A NASELEBRARAN!
Cabugao, Ilocos Sur – Narambak ti panagselebrar dagiti umili ti Cabugao, Ilocos Sur iti Paskua 2017 partikular kadagiti Aldaw ti Disiembre 24 ken 25, 2017 a kangrunaan a maselselebraran babaen iti sapasap a panagrambak iti nagduduma nga aktibidades a kas iti panag-reunion, panagtitipon/panagiinniliw dagiti agkakabagian, panagpasiar iti sabali a lugar, panagpiknik kadagiti beaches ken resorts iti ili ken dadduma pay a kapadana a kannawidan a mangipakita iti naiget a panagselebrar iti tradision ti Paskua a tanda ti pannakaipasngay ti Mannubbot iti Sangkataw-an.
Idi rabii ti Disiembre 22, 2017, narambakan ti Christmas Party ti Pamilia-LGU ti Cabugao babaen iti panagrambak/panaglalanglang dagiti empleado ken Opisiales ti Gobierno Munisipal nga idauluan ni Mayor Josh Edward S. Cobangbang iti Cabugao Cultural and Sports Complex, Brgy. Rizal, Cabugao, Ilocos Sur.
Kabayatanna, iti “Rambak Kaaldawan Paskua” nga inggannuat ti Cabugao Catholic Church ket nakulminar babaen iti “Misa Rabii” (Midnight Mass) babaen iti panangidaulo ti LGU Cabugao, Parish Finance Council ken ti Parish Pastoral Council.
Iti Disiembre 25, 2017 a “Kaaldawan Paskua”, naangay ti nasapa a Misa iti 6:30 A.M. nga indauluan ti Knights of Columbus ken Apostleship of Prayer ken simmaruno pay a Misa nga indauluan ti SISAs iti Cluster I-IX a nagatendaran dagiti umili. # (Web Situational Report)
Idi rabii ti Disiembre 22, 2017, narambakan ti Christmas Party ti Pamilia-LGU ti Cabugao babaen iti panagrambak/panaglalanglang dagiti empleado ken Opisiales ti Gobierno Munisipal nga idauluan ni Mayor Josh Edward S. Cobangbang iti Cabugao Cultural and Sports Complex, Brgy. Rizal, Cabugao, Ilocos Sur.
Kabayatanna, iti “Rambak Kaaldawan Paskua” nga inggannuat ti Cabugao Catholic Church ket nakulminar babaen iti “Misa Rabii” (Midnight Mass) babaen iti panangidaulo ti LGU Cabugao, Parish Finance Council ken ti Parish Pastoral Council.
Iti Disiembre 25, 2017 a “Kaaldawan Paskua”, naangay ti nasapa a Misa iti 6:30 A.M. nga indauluan ti Knights of Columbus ken Apostleship of Prayer ken simmaruno pay a Misa nga indauluan ti SISAs iti Cluster I-IX a nagatendaran dagiti umili. # (Web Situational Report)
Posted by Bayan ng Cabugao, Ilocos Sur at 3:43 PM
Subscribe to: Post Comments (Atom)


text:
Lord Byron
Ni George Gordon Byron, maika-6 a Baron Byron, ken ti kinaudi George Gordon Noel, maika-6 a Baron Byron, FRS (22 Enero 1788 – 19 Abril 1824), sapasap nga ammo a kas laeng ti Lord Byron, ket maysa idi nga Eskoses a mannaniw ken maysa a mangidaulo a pigura ti Romantiko a tignay. Kadagiti kadayegan nga obra ni Byron ket dagiti ababa a daniw ti "Ti Bababi ket Magmagna ti Kinapintas", "Epitapio iti maysa nga Aso", ken "Ti Umuna a Agek ti Ayat", a maipatinayon kadagiti salaysay a daniw ti Peregrinasion ni Childe Harold ken Don Juan. Isu ket naipanpanunotan a kas maysa kadagiti kalatakan a Britaniko a mannaniw ken agtultuloy nga adu ti mangbasbasa ken makaimpluensia.
Isu ket nagbanbaniaga tapno makilaban a kasinnupiat ti Otomano nga Imperio idiay Griego a Gubat ti Wayawaya, a dagiti Griego ket nagraraem kaniana a kas maysa a nailian a banuar.[1] Isu ket pimmusay idi agtawen ti 36 manipud ti gurigor a naalana bayat nga adda idiay Missolonghi idiay Gresia.
Ni Byron ket naramrambakan idi iti biag para iti aristokrato a nalabes a mairaman kadagiti adu nga utang, dagiti nadumaduma a panakiinnayatan, dagiti sayangguseng ti maysa nga eskandalo ti insestuoso a panakamainaigna ti kagudua a kabsatna a babai, ken ti kunabukbokadan a panagtalaw. Daytoy ket naipagpagarupan nga isu ket nagsagsagaba ti bipolar I a sakit, wenno maniaka a depresion.[2][3]
Nasapa a biag[urnosen | urnosen ti taudan]
Ni John Byron ket ikallaysana ti maikadua nga asawana iti isu met laeng a rason ti panangasawana ti immuna: ti baknang ti babai.[4] Ti ina ni Byron ket nagilaklako ti dagana ken titulo tapno mabayadaan ti utang ti asawana, ken ti las-ud ti dua atawen ti dakkel nga estado, nga agpateg ti £23,500, nabarusubosen, a nangibatbati ti dati nga agtawid ti tinawen a matgedan iti laeng a £150. Iti panagaramid tapno maliklikanna dagiti nagpautang, ni Catherine ket kinadkaduana ti awan bainna nga asawan idi Pransia idi 1786, ngem nagsubli met laeng idiay Inglatera idi gibus ti 1787 tapno maniyanak ti anakna a lalaki iti Inggles a daga. Isu ket naipasngay idi 22 Enero idia pagidagdagusan iti Holles Street idiay Londres.
Dagiti nagibasaran[urnosen | urnosen ti taudan]
- ^ Plomer, William (1970) [1936]. Ti Diamante ti Jannina. New York City: Taplinger Publishing. ISBN 978-0-224-61721-5.
Ni Byron ket nasken a matay pay tapno maaramid a sapasap a maawat ti pilhelenismo.
- ^ Ti Pateg ti Kreatibidad: Bipolar a Sakit ken dagiti Artista [1] naala idi 26 Disembre 2011
- ^ Lord Byron [2] naala idi 26 Disiembre 2011
- ^ "...daytoy ket naamammoan para laeng ti pakaimatangan tapno maibbatan kaniana dagiti utangna, a ni Byron ket tinawtawaganna ti babai." Ni Moore, Thomas, Dagiti Obra ni Lord Byron: Nga adda Dagiti Suratna ket Warnakan, ken ti Biagna, John Murray, 1835.
Adu pay a mabasbasa[urnosen | urnosen ti taudan]
- Accardo, Peter X. Baybay-am a ti Satira ti Kantak: Byron’s Dagiti Inggles a Bardo ken dagiti Eskoses nga Agreprepaso. Web a pabuya, Houghton a Biblioteka, Unibersidad ti Harvard, 2011.
- Blackstone, Byron: 'Byron ken Islam: dagiti tallo nga Ero' (Warnakan ti Europeano a Panagadadal tom. 4 no. 4, Dis. 1974, 325–63).
- Crompton, Louis. Byron ken Griego nga Ayat: Homopobia idi maika-19 a Siglo nga Inglatera. Faber ken Faber, 1985.
- Drucker, Peter. 'Byron ken Otomano nga ayat: Orientalismo, Europeanisasion ken kapadpada a sekso a seksualidad idi nasapa a maikasangapulo ket siam a siglo a Lebante' (Warnakan ti Europeano a Panagadadal tom. 42 bil. 2, Hunio2012, 140-57).
- Garrett, Martin: George Gordon, Lord Byron. (Dagiti Biag dagiti Mannurat ti Britaniko a Biblioteka). Londres: Britaniko a Biblioteka, 2000. ISBN 0-7123-4657-0.
- Garrett, Martin. 'Palgrave a Literario a Diksionario ni Byron'. Palgrave, 2010. ISBN 978-0-230-00897-7
- Guiccioli, Teresa, contessa di, Biag idiy Italia ni Lord Byron, patarus. Michael Rees, ed. Peter Cochran, 2005, ISBN 0-87413-716-0.
- Grosskurth, Phyllis: Byron: Ti Pakapilawan nga Anghel. Hodder, 1997. ISBN 0-340-60753-X
- MacCarthy, Fiona: Byron: Biag ken Sarita. John Murray, 2002. ISBN 0-7195-5621-X.
- Marchand, Leslie A., editor, Edision ti Sursurat ni Byron, Unibersidad ti Harvard a Pagmalditan:
- Sursurat ken Warwarnakan ni Byron, Tomo I, 'Iti napudot a kaubingak', 1798–1810, (1973)
- Sursurat ken Warwarnakan ni Byron, Tomo II, 'Nadayeg iti panawenko', 1810–1812, (1973)
- Sursurat ken Warwarnakan ni Byron, Tomo III, 'Alas! ti ayat ti babai', 1813–1814, (1974)
- Sursurat ken Warwarnakan ni Byron, Tomo IV, 'Panagkallaysa ti sairo', 1814–1815, (1975)
- Sursurat ken Warwarnakan ni Byron, Tomo V, 'Naladaw unayen iti rabii', 1816–1817, (1976)
- Sursurat ken Warwarnakan ni Byron, Tomo VI, 'Ti lasag ket narasi', 1818–1819, (1976)
- Sursurat ken Warwarnakan ni Byron, Tomo VII, 'Nagbaetan ti dua a lubong', 1820, (1978)
- Sursurat ken Warwarnakan ni Byron, Tomo VIII, 'Naipasngay para iti suppiatan', 1821, (1978)
- Sursurat ken Warwarnakan ni Byron, Tomo IX, 'Idiay mata ti angin', 1821–1822, (1978)
- Sursurat ken Warwarnakan ni Byron, Tomo X, 'Maysa apuso para iti tungngal maysa a gasat', 1822–1823, (1980)
- Sursurat ken Warwarnakan ni Byron, Tomo XI, 'Para iti gubat ti panagwaywaya', 1823–1824, (1981)
- Sursurat ken Warwarnakan ni Byron, Tomo XII, 'Ti parikut ti maysa a pagsurotan', pagsurotan, (1982)
- Lord Byron: Napili a Sursurat ken Warwarnakan, (1982)
- McGann, Jerome: Byron ken Romantisismo. Cambridge: Unibersidad ti Cambridge a Pagmalditan 2002. ISBN 0-521-00722-4.
- Oueijan, Naji B. Maysa a Konpendio ti Dumaya nga Elelemento iti Orientala a Sarsarita ni Byron. New York: Peter Lang Publishing, 1999.
- Prell, Donald: Ti Panagdaldaliasat kenn Byron manipud idiay Genoa aginggana idiay Cephalonia. Strand Publishing, 2009, ISBN 0-9741975-5-6.
- Prell, Donald: Lord Byron Nagranaan wenno pagtungpalan. Strand Publishing, 2009, http://www.strand-publishing.com/page6/page6.html
- Rosen, Fred: Bentham, Byron ken Gresia. Clarendon a Pagmalditan, Oxford, 1992. ISBN 0-19-820078-1.
- Thiollet, Jean-Pierre: Carré d'Art: Barbey d'Aurevilly, lord Byron, Salvador Dali, Jean-Edern Hallier, Anagramme éditions, 2008. ISBN 978-2-35035-189-6
Dagiti akinruar a silpo[urnosen | urnosen ti taudan]
Dagiti inadaw a sasao a mainaig kenni Lord Byron iti Wikiquote (iti Ingles)
Midia a mainaig kenni Lord Byron iti Wikimedia Commons
Dagiti obra a mainaig kenni Mannurat:George Gordon Byron iti Wikisource (iti Ingles)


text:
Kangatuan a Korte ti Filipinas
Ti Kangatuan a Korte ti Filipinas wenno Korte Suprema ti Filipinas (Filipino: Kataas-taasang Hukuman ng Pilipinas) , ket isu ti kangatuan a korte idiay Filipinas. Ti korte ket buklen dagiti 14 a katakunaynay a hustisia ken maysa a Pangulo ti Hustisia. Iti pakaibatayan iti Batay-linteg, ti Kangatuan a korte ket addaan iti "administratibo a panangimaton kadagiti amin a korte ken dagiti amin nga empleadona".[1]
Ti Kompleks ti Kangatuan a Korte, a dati idi a paset ti kampus ti UP Manila ,[2] ket mabirukan idiay suli ti Kalsada Padre Faura ken Abenida Taft idiay Manila, a ti nangrun a a pasdek ket addaan iti dagus a sanguanan ti Sapasap nga Ospital ti Filipinas. Aginggana idi 1945, ti Korte ket addaan iti opisinana iti kaunegan ti Cavite.
Literatura[urnosen | urnosen ti taudan]
- Deinla, Imelda (Abril 2014). "Public Support and Judicial Empowerment of the Philippine Supreme Court". Contemporary Southeast Asia. 36 (1): 128–158.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig iti Kangatuan a Korte ti Filipinas iti Wikimedia Commons
- Ti Kangatuan a Korte iti Plipinas – Opisial a website


text:
VIGAN CITY – Adda dagiti naipasa nga ordinansa iti Sangguniang Panlungsod ditoy a matmaturog gapu ta saanda a mayim-implementar.
Linagidaw ni Konsehal Hermenigildo Apelin bayat ti session ti konseho itay Sept. 18 ti saan a pannakayim-implementar ti ordinansa a pinutarna a saan a pannakaipalubos dagiti nadagsen ken natayag a behikulo a lumasat iti Vigan Heritage Village ditoy.
Naibaskag pay ti pammaliiw nga adda latta dagiti maibodbodega a tagilako nga addaan iti kemikal kas iti pinta ken dadduma pay nga inflammable materials iti Heritage Village idinto nga adda ordinansa a mangiparit iti daytoy.
Kanaig daytoy, kinuna ni Konsehal Everin Molina, chair ti committee on rules, a mapaayaban dagiti implementors dagiti nasao nga ordinansa tapno ipalawagda no apay a saan a mayim-implementar dagitoy.
Kinuna ni Molina a mangtawag ti oversight committee iti taripnong kadagiti maseknan tapno mailawlawag dagitoy a pammaliiw kadagiti saan a maipatpatungpal nga ordinansa ken maala ti sungbat dagiti implementing agents tapno maireport iti mayor dagiti rummuar a problema ket maikkan iti solusion dagitoy.
“It’s high time a bisitaentayo dagitoy nga ordinansa no maipatpatungpal met laeng,” kinuna ni Molina.
Imbaskag ni Apelin daytoy a kapaliiwanna bayat ti pannakatratar ti ordinansa a pinutar ni Konsehal Alfredo Figuerres a pannakaiwayat ti fire drill iti siudad tapno nasaysayud ti operasion a panangkontrol iti uram, nangruna no mapasamak iti Heritage Village a pakasarakan kadagiti duog a pagtaengan a naipatakder pay idi panawen dagiti Kastila ken kangrunaan a tourist attraction ti siudad.
Kinuna ni Molina a masapul a maprebentaran (daan a pasdek iti uneg ti Vigan), “saantayon nga urayen a mapasamak pay ti kayat ti ordinansa a prebentaren.”
“Nasayaat koma no adda regular a miting ti ehekutibo ken lehislatibo tapno ma-treshout dagitoy a problema,” kinuna ni Molina.


text:
GALIMUYOD, Ilocos Sur – Maysa a live ammo ti grenade launcher ti insuko ti maysa a polis iti police station ditoy idi sardam ti Nobiembre 23.
Ni PO1 Robert Sumakiab y Lucena, 26, PNP member ti Candon City, ken residente iti Barangay Bidbiday, ti nangisuko iti nasao a bala iti police station a mapapati a kukua ti ulitegna a maysa a retirado a kameng ti Philippine Army daytoy.
Nasarakan ti nasao a bala iti uneg ti kabinet ti ulitegna iti balayda iti Barangay Mabayag ditoy met laeng nga ili.
Naibaon dagiti personnel ti EOD daytoy nga opisina tapno kitaenda ti estado ti nasao a bala kasta met ti pannakaipaima kadakuada ti maysa a granada nga insuko ni Patac Barangay Captain Galutan iti polis idi Nobiembre 11.
Kabayatanna, maysa a homemade buckshot Gauge 12 nga awanan serial number ken bala ti insuko da Cuancabal Barangay Captain Rogelio Siruno ken Kagawad Filemon Castro iti Cabugao police station.
Nasarakan ti paltog iti maysa a waiting shed iti nadakamat a barangay idi agsapa ti Nobiembre 24.#


text:
VIGAN CITY – Dua a panagtakaw ditoy siudad a nakainbolbaran ti dua a grupo dagiti menor de edad ditoy siudad itay nabiit.
Iti report a dimmanon iti police station ditoy siudad, hinold-ap ti dua a menor de edad ti maysa a residente ti Barangay IX ditoy siudad idi parbangon ti Hunio 10, idinto nga akto a nasukalan ti uppat a menor de edad a simrek iti maysa a sari-sari store tapno takawanda itay lawasna.
Iti immuna a panagtakaw, agpada nga agtawen iti 17 dagiti suspek a residente iti Barangay VI ditoy siudad ken iti Barangay Tamurong, Caoayan, Ilocos Sur a mapapati nga armado idi tinakawanda ni Mark John Tumbaga y Arieta, 21, baro, ken residente iti Barangay IX, Vigan City.
Segun iti inisial nga inbestigasion, adda katulagan ni Tumbaga ken maysa kadagiti suspek a mapan iti kamposanto ditoy.
Saan a nailanad iti report no apay a napanda iti kamposanto.
Bayat ti kaadda dagiti dua iti nasao a lugar, simmangpet ti sabali pay a suspek ket mapapati a pinaturonganna ni Tumbaga iti paltog idinto a kinasakas ti kumplotna ti bag ti biktima sana innala ti dua a selpon daytoy nga agpateg iti P10,000.00, ti petakana a naglaon iti P500.00, PhilHealth ID, ken Postal Id.
Natiliw dagiti suspek iti pursuit operation nga insayangkat dagiti nagreponde a polis.
Kabayatanna, uppat a menor de edad ti naireport a nangserrek ti maysa a sari-sari store iti Brgy. 5, Vigan City itay lawasna.
Segun iti report, sinerrek dagiti di nainaganan a suspek (agsipud ta menor de edadda) iti tienda a kukua ni Maria Yabes a masarakan iti Barangay 5 ditoy siudad ket uppat a selpon ti kinasakasda.
Iti panagimbestiga dagiti polis, nakastrek dagiti suspek iti tienda babaen ti pananglukipda iti diding daytoy.
Segun ken ni SPO1 Sannypat Seguismundo iti Women and Children’s Protection Desk ti Vigan PNP, naipaiman dagiti suspek iti City Social Welfare Office para iti disposisionda.
Naammuan ti Tawid News a saanen a nagdarum ni Yabes kalpasan a binagbagaanna dagiti menor de edad a didan uliten ti inaramidda.#


text:
VIGAN CITY – Ballaag kadagiti motorista a naladaw nga agaw-awid: dikayo agtaltalek nga agdaliasat iti nasipnget ken di matatao a dalan ta amangan no adda agpadpadaan a hold-aper a mangbiktima kadakayo.
Leksion daytoy ni Mark Adame y Redondo, 24, baro, caterer/manager ti Uno Grill, ken residente iti Barangay Beddeng Laud, Vigan City a nagbalin a biktima iti panaghold-ap idi parbangon ti Hunio 1 sadiay Rivero Street, Barangay 9, Vigan City, partikular iti dalan a lumasat iti rangtay sakbay ti Barangay Beddeng Laud.
Segun iti report, bayat ti panagdaliasat ti Motor Star a minaneho ni Adame iti Rivero Street sakbay ti rangtay iti Barangay Beddeng Laud, kellaat a nagparang ti nagtagiarmas a lalaki a nagaruat iti nangisit a tisirt ken long pants ken nakakallugong iti bull cap sana insenias ti panagsardeng ni Adame.
Kalpasan nga impaigid ni Adame ti motorsiklona, impan ti lalaki iti saan a nasilawan a paset ti rough road iti teppang ti Mestizo River ket sadiay, innala ti kadua daytoy ti selponna a Samsung Galaxy nga agbalor iti P5,500.00, silver necklace nga agbalor iti P1,000.00 ken P200.00 a kuartana.
Kalpasanna, pinaglabus dagiti hold-aper ni Adame sada pinungo daytoy ken intaray ti motorsiklona.
Nabaelan ni Adame a winarwar dagiti galut iti imana ket nagtaray a naggawid sa nagpaarayat.
Apaman a naawatda ti pulong, dagus a nagresponde dagiti polis ket nangiwayatda iti hot pursuit operation kontra kadagiti suspek ngem saandan a nasapulan dagitoy.
Nangipatulod dagiti polis iti flash alarm kadagiti kaparangetna a police stations ngem negatibo ti resultana.
Iti pannakaisurat daytoy, di pay nabigbig ti kinaasino dagiti nanghold-ap ken ni Adame.#


text:
Tuesday, January 9, 2018
MUNICIPAL PLANT & NURSERY ITI TAWEN 2018
Cabugao. Ilocos Sur – Imbatad ni Municipal Agriculturist Mr. Robert S. Savella a nadumaduma ti klasena a seedlings ti naiparuar iti Tawen 2017 iti Municipal Plant and Nursery ken nagduduma ti nagmulaan dagiti nagkalikagum a grupo wenno indibidual.
Ita a Tawen 2018, saan laeng a pagpatan-ayan ti madadaan a seedlings a maimula iti ar-aramidenda iti Municipal Plant and Nursery no di pay ket agpatanorda latta iti seedlings a sulnit dagiti naiparuar babaen kadagiti bukel a mapatubo tapno mapaadu ken adda latta iti maimula a kayo a para iti pannakasustener ti Regreening Program iti intero a mabalin a mapagmulaan iti Munisipalidad.
Babaen iti panangidaulo dagiti Personnel ti DA-LGU a tultulongan dagiti JOs ti DA-LGU, inaldaw a masibogan dagiti seedlings kasta metten a maparut dagiti agtubo a ruot tapno dumakkel dagiti seedlings ket adda a maisagsagana a maimula a para iti panagtutudo a bulbulan.
Dagitoy nga aktibidad ket paset iti Direktiba ti Local Chief Executive iti LGU-Cabugao iti pannakasustener ti sapasap a programa iti panangpaberde iti aglawlaw ken panangalay-ay ti epekto ti Global Warming ken Climate Change. # (Web Situational Report)
Ita a Tawen 2018, saan laeng a pagpatan-ayan ti madadaan a seedlings a maimula iti ar-aramidenda iti Municipal Plant and Nursery no di pay ket agpatanorda latta iti seedlings a sulnit dagiti naiparuar babaen kadagiti bukel a mapatubo tapno mapaadu ken adda latta iti maimula a kayo a para iti pannakasustener ti Regreening Program iti intero a mabalin a mapagmulaan iti Munisipalidad.
Babaen iti panangidaulo dagiti Personnel ti DA-LGU a tultulongan dagiti JOs ti DA-LGU, inaldaw a masibogan dagiti seedlings kasta metten a maparut dagiti agtubo a ruot tapno dumakkel dagiti seedlings ket adda a maisagsagana a maimula a para iti panagtutudo a bulbulan.
Dagitoy nga aktibidad ket paset iti Direktiba ti Local Chief Executive iti LGU-Cabugao iti pannakasustener ti sapasap a programa iti panangpaberde iti aglawlaw ken panangalay-ay ti epekto ti Global Warming ken Climate Change. # (Web Situational Report)
Posted by Bayan ng Cabugao, Ilocos Sur at 4:07 PM
Subscribe to: Post Comments (Atom)


text:
Barugo, Leyte
Ti Barugo ket maysa a maika-4 a klase nga ili iti probinsia ti Leyte iti Filipinas.
Dagiti baranggay[urnosen | urnosen ti taudan]
Ti Barugo ket politikal a nabingbingay iti 37 a barbaranggay.[2]
- Abango
- Amahit
- Balire
- Balud
- Bukid
- Bulod
- Busay
- Cabarasan
- Cabolo-an
- Calingcaguing
- Can-isak
- Canomantag
- Cuta
- Domogdog
- Duka
- Guindaohan
- Hiagsam
- Hilaba
- Hinugayan
- Ibag
- Minuhang
- Minuswang
- Pikas
- Pitogo
- Poblacion Dist. I
- Poblacion Dist. II
- Poblacion Dist. III
- Poblacion Dist. IV
- Poblacion Dist. V
- Poblacion Dist. VI (New Road)
- Pongso
- Roosevelt
- San Isidro
- San Roque
- Santa Rosa
- Santarin
- Tutug-an
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Leyte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Leyte". Datos ti Populasion ti Ili. Dibision ti Panagsukisok ti LWUA. Naala idi Septiembre 15, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Itay nabiit, nairaman ti pagiliantayo kadagiti nabutosan para iti 14 a baro a kameng ti United Nations Human Rights Council (UNHRC).
Maikatlo a kangatuan a butos ti nagun-od ti pagiliantayo iti eleksion iti daytoy a panagpailayonna para iti sabali manen a tallo a tawen a terminona iti UNHRC.
Kas ninamnama, inaramat dagiti agtuturay ti gobierno a nangibatad a daytoy a panagballigi ti pagilian ti mangipakita iti dakkel a panagtalek ti internasional a komunidad iti commitment ti pagilian iti kalintegan a pangtao.
Maysa a bindikasion ti pannakabutos ti pagilian nga agtugaw manen a kameng iti UNHRC para iti administrasion Arroyo gapu iti tignayna nga umaddang ti sangalubongan nga agenda iti panangtagiben ken panangsalaknib iti kalintegan a pantao, kinuna pay ti maysa nga opisial ti turay iti sanguanan ti napigsa nga oposision manipud kadagiti civil society groups iti pannakailayon ti Pilipinas nga agkameng iti UNHRC agsipud kadagiti alegasion iti naipanurok a pannakasalungasing iti kalintegan dagiti umilina, kas kadagiti mapapati nga extra-judicial a pammapatay a ti militar ti maitudtudo a nagisayangkat.
Uray ti Estados Unidos ken ti European Union, krinitikarda ti pagilian iti napalabas gapu iti mapapati a dumakdakes a rekordna iti panagsalungasing iti human rights.
Iti reportna iti human rights council, inakusaran pay ni UN Special Rapporteur Philip Alston ti gobierno gapu iti mapapati a kaawan maaramidna kadagiti extrajudicial a pammapatay a maitudtudo a ti militar ti akin-aramid.
No patien dagiti opisial ti turay a maysa a bindikasion ken panagtalek ti internasional a komunidad iti pagilian iti rekordna iti kalintegan a pantao, dakkel a biddut dayta.
Aramaten ketdi koma ti Pilipinas daytoy a pannakailayonna iti nasao a konseho ti UN a mangipaneknek kadagiti mangkritkritikar kenkuana a pagpagilian ken grupo a saan a pudpudno dagiti alegasion ken akusasionda.
Maaramidna laeng dayta no mangiwayat kadagiti addang tapno sumardeng dagiti mapaspasamak a pannakapapatay dagiti kameng ti militante a grupo ken dagiti agiwarwarnak. Maysa daytoy ti pannakaisaklang iti hustisia dagiti nagisayangkat kadagitoy a pammapatay, polis man wenno soldado wenno nangato ti akemna iti gobierno.
Agingga iti awan ti madusa wenno maikursong iti pagbaludan, masigurado nga agtultuloy latta dagiti negatibo a pampanunot dagiti pamilia dagiti biktima, ken suspetsa dagiti grupo ti sibil a sosiedad a sagrado a baka dagiti agisaysayangkat iti pammapatay ket kidkideman ti gobierno dagitoy a maar-aramid agsipud ta awan ti baelna a mangpasardeng kadakuada.
No kastoy nga agtultuloy latta ti pannakalabsing iti kalintegan dagiti tattao iti mismo a pagiliantayo, tirtiris laeng ti panagballigi ti Pilipinas nga agkameng iti nailubongan a konseho ti kalintegan a pantao.
Ta kasano a nainkalintegan nga agtugaw ti pagilian iti konseho a mangsalsalaknib iti human rights no dina pay kabaelan a lapdan wenno pasardengan ti pannakarabrabngis ti kalintegan dagiti umilina?


text:
CANDON CITY – Aganay a walopulo a mannalon ti naggraduar kalpasan ti panagadal iti Integrated Pest Management Kasa-Kalikasan.
Nangrugi itay Nobiembre 29 daytoy tinawen nga ipapaay ti siudad a panagadal dagiti mannalon ditoy.
Karaman kadagiti nagturpos ti 22 a mannalon manipud iti Bagani Gabor babaen ti panangidaulo ni Kapitan Calindas, 34 iti Cubcubbuot iti panangidaulo ni Kapitan Silvestre Molina, ken 22 iti Villarica nga indauluan met ni Kapitan Tu.
Naangay ti programa iti ABC session hall iti kabarbaro a Candon City Hall. Dagiti naggraduar ti nangisibbo iti nasao a pasdek ta di pay napadasan dagiti kakapitan ti nagtataripnong ditoy.
Iti panagsarita ni Mayor Allen Singson, kinunana a ti pagsayaatan dagiti mannalon ti maysa kadagiti ik-ikkan importansia ti administrasionna agsipud ta babaen kadagiti imada nga agbalin a food basket ti kataltalonan para iti sangkapagilian.
Tinawen nga isaysayangkat ti Candon City ti panangpaadal kadagiti mannalon iti kabaruanan a wagas ti panagtalon.
Malaksid iti IPM-rice, maisaysayangkat pay ti panagadal iti umno a teknolohia ti mais, natnateng ken dadduma pay.


text:
Abagatan a Kalimantan
Ti Abagatan a Kalimantan (Indones: Kalimantan Selatan) ket ti probinsia ti Indonesia. Daytoy ket mabirukan idiay Kalimantan, ti teritorio ti Indonesia iti isla ti Borneo. Ti kapitolio ti probinsia ket ti Banjarmasin. Ti populasion ti Abagatan a Kalimantan ket agarup a 3.625 a riwriw a tattao manipud iti senso idi 2010;[1] ti kaudian nga opisial a karkulo (manipud idi Enero 2014) ket 3,913,908.
Maysa kadagiti lima a probinsia ti Indonesia idiay Kalimantan, daytoy ket beddengan babaen ti Lingsat Makasar iti daya, ti Tengnga a Kalimantan iti laud ken amianan, thi Baybay Java iti abagatan, ken ti Daya a Kalimantan iti amianan
Dagiti nagibasaran[urnosen | urnosen ti taudan]
- ^ Central Bureau of Statistics: Census 2010, naala idi 17 Enero 2011 (iti Indones)
Dagiti akinruar a silpo[urnosen | urnosen ti taudan]
Pakaammo ti panagbiahe idiay Abagatan a Kalimantan manipud iti Wikivoyage (iti Ingles)


text:
VIGAN CITY- Rineprep a tattao a pakaibilangan dagiti naruay a sangsangaili ken turista ti naglilinia iti igid ti kalsada ditoy siudad iti malem ti Enero 22 tapno imatanganda ti Longganisa Festival, tampok a pabuya iti selebrasion ti panagsiudad ti Vigan.
Alas dos pay la iti malem, nangrugin a nagdudupudop dagiti tattao tapno makapuestoda iti lugar a nawaywayada nga agbuya iti umuna a paset daytoy nalataken nga streetdancing competition a nagbalinen a tampok a pabuya iti selebrasion ti panagsiudad ti Vigan.
Iti karabianna a naangay ti showdown dagiti makisalip iti Plaza Burgos kalpasan ti koronasion. Madama pay ti showdown idi mapan iti imprenta daytoy pagiwarnak.
Kabayatanna, iti interbio ken ni Mayor Eva Marie S. Medina, kinunana a maysa pay nga aktibidad a mangitampok iti longganisa ti Extreme Longganisa Challenge Skills Olympics a naangay iti sanguanan ti city hall iti alas nuebe iti aldaw ti Enero 22 a nagsasalipan dagiti uppat a team a binukel ti dua a matadero ken dua nga agar-aramid iti longganisa a nangipakitaanda iti proseso ti pannakaaramid daytoy a produkto manipud iti pannakarangrangkay dagiti baboy, panagiwa, pananggiling iti karne, panagselsel, ken panaggalut.
Dua a kategoria ti napagsasalipan: ti kaatiddogan ti malpas a longganisa iti las-ud ti dua oras ken ti makaaramid iti kaimasan iti raman a longganisa.
Nupay narukod a 78.69 m. ti kaatiddog ti nalpas ti Team 3 idinto a 76.08 ti kaatiddog ti naaramid ti Team 2, agadayo ti nagbaetan dagiti galut iti immuna isu nga inkeddeng dagiti naghurado nga agtablada.
Immawat dagiti nagkampeon iti sag-P4,500; P3,000 ti maikatlo; P2,000 iti maikapat.
Segun ken ni Medina, maysa a nagbaliwan ti street dancing competition ti panagbalinnan a maymaysa ti tokar a kumpasan dagiti makisalip ken naisentro ti pasalip kas panagdayaw ken ni San Pablo, patron daytoy siudad.
Iti Enero 25 ti panangselebrar daytoy a siudad ti Konbersion ni San Pablo, maysa idi a Romano a soldado a nangpakpaksiat kadagiti katoliko sakbay nga inarakupna ti relihion dagitoy.#


text:
BAGUIO CITY – Kas ninamnama, ginundawayan dagiti kandidato a para senador ti Panagbenga Festival tapno makita ken makadakulapda dagiti rinibu a turista, sangsangaili ken residente a simmang-at ditoy para iti daytoy tinawen a parambak.
Nangigis ti isemda bayat ti di agsarday a panagpayapay dagiti kandidato ti Team Unity a pakairamanan da Sen. Ralph Recto, Sen. Edgardo Angara, Gov. Luis “Chavit” Singson, Cesar Montano, Diputado ti Bukidnon Miguel Zubiri, dati a Sen. Tessie Aquino Oreta, Sultan Jamalul Kiram III, ken Gov. Vicente Magsaysay.
Sabali a float ti nagluganan ni Diputado ti Surigao del Sur Prospero Pichay. Adda pay nagampayag iti ngatuen ti nakaangayan ti parada a helicopter a nalawag a pakabasaan iti sikigan daytoy ti nagan ti nasao a kandidato.
Nakipartisipar ni Michael Defensor iti parada a nakasakay iti kabalio. Bimmaba met ni Magsaysay iti naglugananna a float sa nagsakay iti kabalio a nakiragup iti parada.
Nagsuot da Sen. Recto ken ni Sen. Joker Arroyo iti kawes ti mannakigubat a Kalinga sada nagtokar iti gansa.
Saan met a nagpaudi ni Sen. Pres. Manuel Villar. Kaduana dagiti boluntario a para kampaniana a mangsarsaruno iti loudspeaker a nangipatpatangatang iti jinglena.
Nagpabus-oy pay ni Villar a nakiretrato, nakipatpatang ken nakidinnakulap kadagiti agbuybuya.
Saan pay a nalapdan dagiti kandidato a nagibato kadagiti campaign giveaways manipud iti naglugananda a floats iti baet a maiparit daytoy kas sagudayen ti paglintegan ti nasao a festival.
Kinuna ti maysa a sangaili a napan nagbuya a nadadael ti naurnos nga agus ti parada gapu iti yuuneg dagiti tattao iti pagdalanan a kalsada tapno laeng makadakulapda dagiti kandidato ken makatukmada kadagiti giveaways nga imbato dagitoy.
Kinuna met ti maysa a taga-Ilocos Sur a simmang-at tapno laeng makipagrambak iti Panagbenga a dakkel ti pannakaupayna agsipud ta dinadael dagiti politiko ti pasken idinto a nairanta daytoy a panangitampok ti siudad kadagiti produktona a sabsabong ken nabaknang a kulturana.
“Natibnokan metten ti pasken iti politika a nangdadael iti kangrunaan a panggep ti festival,” kinunana.
Mapattapatta a nasurok a 300,000 a tattao ti simmang-at ditoy para iti Panagbenga Festival a maibilang a maysa kadagiti kangrunaan a tourist attraction ti siudad.


text:
SAN FERNANDO CITY – Dua gasut ket innem a pulo a
kabarbaro a polis ti rinekrut ti regional police office ditoy itay
nabiit.
Segun iti rekord ti Regional Personnel
and Human Resource Development Division (RPHRDD), agdagup iti 652
dagiti nagaplikar a polis ngem 260 laeng ti napili kalpasan ti
nainget nga screening process a pakaibilangan ti 222 a lallaki ken 38
a babbai.
Paset
ti maikadua a phase ti attrition recruitment program ti provincial
regional office ditoy para ti 2008 ti pannakarekrut dagiti kabarbaro
a PO1.#


text:
Tuesday, February 19, 2013
NAALAANEN TI SOIL SAMPLES TI BRGY. SISIM KEN ARAGAN
Cabugao, Ilocos Sur – Naalaanen ti Soil Samples ti Brgy. Sisim ken Aragan idi Pebrero 14 ken 15 babaen kadagiti Technical Staff ti Soil Fertility Mapping Project of Cabugao nga idauluan ni Ms. Eugenia A. Briones.
Iti pannaki-amad ti Web In-Action iti Pebrero 18, 2013, imbatad ni Ms. Briones a leppasenda nga interbiuen dagiti maseknan a mannalon nga akindaga kadagiti naalaan ti soil samples kadagiti barangay a napananda iti dayta nga aldaw.
Innayon ni Ms. Briones iti panangikagumaananda a maipaamiris ti resultana ti umuna a 50 Soil Samples agingga inton Abril 22, 2013.
Kabayatanna, agtultuloy latta a maisayangkat ken mayeskediul ti papan ti Team kadagiti dadduma a barangay para iti Soil Sample Gathering. Tumartarabay ni SBM Benedicto M. Savellano, Committee Chair on Agriculture ken dagiti Field Personnel ti DA-LGU kasta met dagiti Opisiales idi batang ti Brgy. Sisim ken Aragan nga indauluan da Brgy. Captain Ruben Siruno ken Brgy. Captain Modesto B. Ronque kas panagsaganadda.
Ti Soil Fertility Mapping Project of Cabugao ket nagkammayet a programa ti Bureau of Soils and Water Management (BSWM)-Manila ken ti LGU Cabugao nga idauluan ni Mayor Edgardo “Ediboy” S. Cobangbang, Jr. tapno maikkanen dagiti mannalon iti pannaka-bibliada a pagbasaranda iti iganaganda iti mulada tapno maipasigurado ti napintas nga apitenda. # (Web Situational Report)
Iti pannaki-amad ti Web In-Action iti Pebrero 18, 2013, imbatad ni Ms. Briones a leppasenda nga interbiuen dagiti maseknan a mannalon nga akindaga kadagiti naalaan ti soil samples kadagiti barangay a napananda iti dayta nga aldaw.
Innayon ni Ms. Briones iti panangikagumaananda a maipaamiris ti resultana ti umuna a 50 Soil Samples agingga inton Abril 22, 2013.
Kabayatanna, agtultuloy latta a maisayangkat ken mayeskediul ti papan ti Team kadagiti dadduma a barangay para iti Soil Sample Gathering. Tumartarabay ni SBM Benedicto M. Savellano, Committee Chair on Agriculture ken dagiti Field Personnel ti DA-LGU kasta met dagiti Opisiales idi batang ti Brgy. Sisim ken Aragan nga indauluan da Brgy. Captain Ruben Siruno ken Brgy. Captain Modesto B. Ronque kas panagsaganadda.
Ti Soil Fertility Mapping Project of Cabugao ket nagkammayet a programa ti Bureau of Soils and Water Management (BSWM)-Manila ken ti LGU Cabugao nga idauluan ni Mayor Edgardo “Ediboy” S. Cobangbang, Jr. tapno maikkanen dagiti mannalon iti pannaka-bibliada a pagbasaranda iti iganaganda iti mulada tapno maipasigurado ti napintas nga apitenda. # (Web Situational Report)
Posted by Bayan ng Cabugao, Ilocos Sur at 9:25 AM
Subscribe to: Post Comments (Atom)


text:
“NATAY kanon ni Rusto!” (Saan a pudno a naganna atoy).
Dayta ti nasangpetanna a patangan iti opisinada a mannursuro iti dayta a leppas-pangaldaw. Manarimaan ti panagsaganada iti programa para kadagiti agturpos nga umuna a batch ti senior high school iti pagadalanda.
Rusto? nagliteng iti panunotna. Iti aglima tawenna iti dayta nga ili a nakaipalladawanna, maymaysa laeng ti nasalawna nga agnagan iti Rusto.
“Kinuana?” nasaludsod.
“Nagpakamatay!”
“Nagpakamatay?” Ladawan ti pannakasdaaw dagiti kakaduana. Ken pati isuna.
“Wen. Itay laeng. Intarayda dita…” naisawang ti ilina. As-asideg ngamin daytoy ngem ti ili ti mismo a pagisuruanna.
“Ngem apay?”
“Saanda kano a pinatgan ‘diay balayda ti kiddawna.”
“Nga?”
“Addan sa kano ipagpagatangna a gadget idi damo. Idi kuan, motor…”
Ket iti dayta a nagmalem, adu pay ti rimmuar a rason no apay a nagpakamatay ti dati nga adalanda: nabasted, saan a naikkan ti pag-load, kdpy.
Ngem asino ngamin ni Rusto?
Nagbalin nga adalanda ni Rusto idi kanikadua a tawen. Kalpasan ti makatawenna, immakar iti pagadalan. Nadamagda a saanna a naituloy ti panagadalna gapu iti barkada.
Bayat ti kaadda ni Rusto kadakuada, kas met laeng kadagiti dadduma, nagbalin a buong ti uloda.
No palausen ti agsao, agsangit ti aldaw nga awan ti aramidenna a kalokoan: mang-bully, agdadael kadagiti gamigam dagiti kaadalanna, agsigarilio, ag-cutting class, ken agpasangit kadagiti babbai, makidinnanogan, kdpy.
Uray damom a makita ni Rusto, mapugtuamon ti kinataona. Ket saan a nagkibaltang idi agbalin nga ubingna daytoy. Nabastos pay.
Ti dina malipatan, daydi iruruar daytoy iti klasena ta napagungtanna gapu iti kinagulona iti uneg. No namin-ano met laengen a pinagsardengna. Ngem kaskasdi nga ipakpakitubengna ti agtalna.
No kasta nga ilawlawagnan ti leksionda, isu metten ti panagtagari ni Rusto. Panagriknana, iranranta daytoy. Kas mannursuro, sibabalon a kanayon iti pasensia.
Ngem sabali ni Rusto. Ibusenna ti pasensia!
Idi saan met laengen nga agtalna ni Rusto, napagungtannan daytoy. Ngem isu pay ti adda ganasna a simmungbat. Napangas pay laeng. Innalana ti bagna ket rimmuar lattan.
Gapu iti kinalaingna nga ag-cutting classes, kaaduan a subject-na ti bagsak.
Ngem imbes nga umasideg kadagiti mannursurona tapno makipatang, isu pay laeng ti adda riknana nga agsaosao. Napaayaban dagiti nagannakna.
Permi a pakaasi ti manangna (awan nagannakna a dimteng) a maikkan koma daytoy iti maikadua a gundaway. Kas maikadua a nagannak dagiti ubbing, naasianda ken ni Rusto.
Tapno maipasa daytoy dagiti subjects-na, ipasana dagiti requirements a nalibtawanna iti kaka-cutting classes-na.
Ngem pulos a nagtungpal ni Rusto. Kunana nga adu ti eskuela a mabalinna nga umakaran.
Daydin ti naudi a panagparang ni Rusto kadakuada. Ti inana ti nangala kadagiti masapulna a dokumento idi immalis nga agpayso iti pagadalan iti sumungad a panaglukat ti klase.
KET iti a damag a nagpakamatay ni Rusto, adayo pay laeng a patienna.
Adayo a simken iti panunotda a ti natured, manag-bully, ken buong ti uloda nga ubing, makapanunot a mangkettel iti bukodna a biag.
Naammuanda idi agangay a kaskasdi a di nagbaliw ni Rusto. Saan gayamen a nagtuloy a nagbasa ta no ania ti inar-aramidna iti pagadalanda, ad-adda pay ti inubrana iti immakaranna. Kasano, iti mismo a sentro ti ili. Adu dagiti nangagaw iti atensionna.
Bayat ti kina-OSY (out of school youth) ni Rusto, kaskasdi latta a buong ti ulo ti pamiliada. Nagtultuloy ti bisiona iti baet ti kinaganusna. No ania ti kayatna, paaddaenna.
Ngem ginupeden ti kakaasi a pamiliana a pinatgan dagiti kiddawna.
Isu met gayamen ti nanipudan ti panagkuerong ti ulona. Saannan napanunot ti masakbayanna. Ginupednan ti biagna!
SAAN laeng a ni Rusto ti nadamagna a kasta. Iti panagadal, ngumatngato ti bilang dagiti agpakpakamatay—saan laeng nga iti benneg dagiti nataengan a depressed la unay; kangrunaanna iti benneg dagiti agtutubo.
Adu a rason no apay a ketlen dagiti maseknan ti biagda. Ngem agtalimudok amin dagitoy iti nadagsen a parikut nga iti panagkunada, awanen ti kasayaatan a solusion no di ti panaglibas—ti panagpakamatay!
Ngem kuna dagiti eksperto a sakbay nga aramiden ti biktima ti panggepna a pananggudas iti bukodna a biag, addada dagiti pagilasinan.
Ket kasta ti inaramid ni Rusto a dati nga adalanda. Agmakabulan sakbay gayam a nagpakamatay, adda post-na iti Facebook. Saanna met ketdi a bukod ‘diay kapanunotan. In-share-na laeng ti post ti Feeling Sad a page.
Linaon ti post ti nalawag a pammakada kadagiti patpatgen, wenno ditoy lubong. Kakuyog pay ti post ti ladawan ti nadumaduma kadakkelna a tali a nasiglot—daytay siglot a no guyoden, ad-adda nga umirut.
Kadagiti gagayyem ni Rusto, impatoda a nagaangawanna laeng nga in-share dayta. Ngem mabalin a kadagidi a panawen, pangpanggepennan a ketlen ti bulodna a biag no saannanton a kabaelan dagiti masagsagrapna.
Naammuanna pay a saan laeng a dayta ti panagpadlaw ni Rusto.
Iti istoria ti kalugaranna a dati pay a kaadalanna, nakaragragsak kano daytoy nga immasideg kenkuana. Nakipag-selfie ken dimmawat kano iti lima a pisos.
“Uray ta daytoy ti maudi nga idadawatkon, best,” kinunana kano.
A di pulos inikkan ti kaipapanan ti kalugaranna.
Iti dayta nga aldaw a napasamak ti trahedia, napan kano pay ni Rusto iti kantina iti barangayda.
“Maudi siguro daytoyen nga igagatangko ditoy, anti,” kinunana kano pay.
Nga inyaleng-aleng manen ti nanglako kenkuana.
Sa laengen napagsusurot dagiti makaam-ammo ken ni Rusto dagiti panagpadlawna idi napasamaken ti saan koma a rumbeng a mapagteng!
WEN, adu ti basol ni Rusto kenkuana. Ngem kaskasdi latta a sinayangna ti biag ti dati nga adalanda.
Kadakuada, ti pannakapaay ti adalanda, pannakapaayda metten.
No apay ngamin a saan man laeng a nakadlaw dagiti kabbalayna kadagiti nagbalin a tigtignayna.
Nalabit, kas kenkuana, adayo a mapanunotda nga aramiden ni Rusto ti agpakamatay!
Itoy a napasamak, dakkel nga adal ti impaayna kenkuana. Masapul nga ad-adda nga agridam iti tigtignay ti asino man nga adalanda. Kas maikadua a nagannak dagitoy, adda dayta akem a naipabaklay kadakuada a mangkita kadagiti ubbing.
Dakkel met nga adal ti ipaay daytoy a pagteng iti kas kenkuana a nagannak. Ken iti asino man a nagannak.
Masapul nga am-ammo dagiti nagannak dagiti annakda. Ita a panawen a nagkaadun ti mangag-agaw iti atension dagiti annak, ad-adda koma nga ammuenda ti kasasaad dagitoy. Ipamatmatda a kanayon ti di magatadan a pammategda.
Ammuenda ti parikut wenno mangburburibor kadagiti ubbing. Saan nga umanay lattan ti kuarta a mangsupusop iti panawen a kadanggay koma ida, a kapinnulapol ket lalo pay a mapatibker ti relasion iti nagbabaetan.
Naidawatna laengen nga awan koman ti Rusto pay a sumangbay iti biagna.
Akmenna latta ngarud a sipupuso ti nayabaga a pagrebbenganna. Pagaammona la unay, iti pannakatubay a naimbag ti panunot ti asino man nga ubing, saanto a seknan daytoy iti negatibo a panagpampanunot.
Bay-anna ngarud a masapulan koma dagiti tunggal ubbingda ti kinataoda iti pagadalan. Saan laeng nga agwerret iti dayta sirib a masapul a yallawatda.
Kangrunaanna, ti pannakasarakda iti lubong a mariknada a pasetda. ‘Tay saanda a mailanglangi, maipapaigid wenno awan ti kaes-eskanna.#


text:
CANDON CITY – Tallo a babbaro a pakairamanan ti maysa a menor de edad ti nasukalan nga aglemlemmeng iti comfort room iti tiendaan publiko ditoy siudad.
Kas maibasar iti police blotter, bayat ti panagrekorida ti security guard a ni Albert Jimenez iti third floor ti public market, nadlawanna a puersado a naluktan dagiti sumagmamano a ruangan dagiti paglakuan.
Kaduana ti sabali pay a guardia, nagsawar dagiti guardia ket nasukalanda da Julius Espinosa, 19, Jonjon Dulay, 18, ken ni Allen (di nainaganan gapu ta menor de edad), 15, agpapada a residente iti Dan-ar, Santiago, Ilocos Sur nga aglemlemmeng iti CR.
Naala iti ikut dagiti suspetsa dagiti sensilio a mapapati a kinurimesda iti di nainaganan a puesto iti tiendaan.#


text:
Kernel
Ti kernel ket kangrunaan a paset ti dadduma a sapasap a sistema ti panangpaandar iti kompiuter. Dagiti rebbengna ket ipaset ti panangimaton dagiti rekurso wenno pamuspusan ti sistema ken ti pakitinnarusan ti pagbaetan ti hardware ken software. Kas kangrunaan a paset ti sistema ti panangpaandar, isagsaganaanna ti abstrakto a tuon para iti hardware, aglalo para iti memoria, kadagiti prosesor ken kadagiti ap-aparato ti I/O nga agpalubos iti pakitinnarusan ti hardware ken software. Paar-aramat ti kernel dagitoy kadagiti proseso ti sistema babaen ti mekanismo para iti pakitinnarusan iti pagbaetan dagiti proseso (inter-process communication mechanisms) ken ti panangawagan ti sistema (system calls).
No dadduma a kita ti kernal ket agsabalida iti pamuspusan kadagiti pannakaaramid, ngem agdepende iti daremdemda ken pannakaaramatda. Dagiti sibubukel a kernel (monolithic kernel) ket ar-aramatenda dagitoy pagtungpalan babaen ti pannakapataray iti kodigo iti uneg ti pareho nga lugar ti pagtaengan ti memoria (memory address space) tapno masaysayaatan ti pannakaaramid ti sistema. Ngem, dagiti nakabasbassit a kernel (microkernel) ket pinapatarayda dagiti kaaduan a panagserbida (services) iti uneg ti lugar ti mangaramat (user space). Ti pagtungpalanda ket pannakalaing ti pannaripato ken ti sebangan ti base ti kodigo.


text:
CABUGAO, Ilocos Sur – Naiwaras ti Ryan corn kadagiti rehistrado a mannalon iti mismo a sanguanan ti munisipio ditoy idi Oktubre 9.
Segun iti maysa nga opisial ti Municipal Agriculture Office ditoy, agdagup iti 690 bags a Ryan corn ti naiwaras kadagiti mannalon kas paset ti programa ti gobierno probinsial a mangpadakkel iti produksion ti mais iti probinsia.
Iti pannakipatpatang ti lokal a media ken ni Gov. Ryan Singson, kinunana a naisapsapa ti pannakaited ti Ryan corn tapno maisapsapa a maimula, saan a kas iti napalabas a medio naladaw ti pannakaiwarasda agsipud iti problema iti pannakaibiaheda.
Kinuna pay ni Singson a nagbalin a blacklisted dagiti mannalon a nasukalan a nagilako iti naiwaras kadakuada a Ryan corn ken ganagan.
Innayonna a no immula koma dagitoy a mannalon ti naited a bukel kadakuada, dakdakkel koma ti naganaranda, saan ket a one-time, big-time laeng idi inlakoda dagitoy a naiparabur kadakuada.
Gapu iti panagballigi daytoy a programa ti gobierno probinsial, immawat iti pammadayaw kas outstanding corn grower.#


text:
CANDON CITY – Natungpal ti tarigagay ti maysa a Filipino-American a ditoy nakayanakanna a lugar ti paginanaanna apaman nga agretiro iti US Army.
Itay Hunio 20, naitabon ni US Army Staff Sgt. Greg Phil Gagarin, 38, iti sementerio publiko ditoy siudad kalpasan ti sumagmamano nga aldaw a pannakaimassayag ti bangkayna iti pagtaenganda iti sitio Quimmarayan, barangay Caterman, ditoy tapno ditoyen nga agnanayon nga aginana.
Segun ken ni Ernesto Gagarin, ama ni Greg a retired master sergeant ti US Army, dua tawen pay sa agretiro koma ti anakna ket nadakamat daytoy nga iti lugarda ti kayatna a paggianan.
Nayanak ditoy ni Gagarin, ngem napan iti US idi agtawen iti 10.
Itay Hunio 3, maysa ni Gagarin kadagiti natay idi bimtak ti maysa nga improvised a bomba iti asideg ti luganda bayat ti panagpatroliada iti Thania, Iraq.
Nagudas met da Sgt. James Akin, 23, iti Albuquerque, N. M., Sgt. Tyler J. Kritz, 21, iti Eagle River, Wis., ken ni Sgt.Robert A. Surber, 24, iti Inverness, Fla.
Agpapadada a naka-assign iti 1st Battalion, 37th Field Artillery Regiment, 3rd Brigade, 2nd Infantry Division, (Stryker Brigade Combat Team) iti Ford Lewis, Washington State.
Bayat ti simple a seremonia ti pannakaitabonna, inyawat ni Brig. Gen. Simeon Trombitas, commander ti US Army special operations command iti Korea, ti posthumous award, ti Bronze Star for Valor and the Purple Heart, ken ni Elma ken ti amana.
Idi naiyawid ti bangkay ni Gagarin iti sitio Quimmarayan, barangay Caterman, ditoy, kinuyog mismo ni Albert MacFarland, agdama a director ti mortuary affairs, US Army Mortuary a nakabase idiay Korea ken dagiti uppat a kakabsatna ken dadduma pay a kakabagianda.
Kinuna ni Trombitas a tangtangaden dagiti kakaduana ni Gagarin kas liderda ken mangdisiplina kadagiti tropana a nakabase iti Iraq.
“Mamati kenkuana dagiti soldadona ken dakkel ti panangipategmi kenkuana,” kinuna ti commander.
Ni Gagarin ti maikapat a soldado nga adda darana a Filipino a natay iti Iraq manipud itay napan a bulan.
Nairaman kadagiti tallo a nagudas ni Pfc. Victor Michael Fontanilla idi Mayo 17 idi bimtak ti maysa a bomba iti igid ti kalsada nga asideg iti luganda iti Iskandariya, Iraq.
Natay ni Mark Ryan Climaco Caguioa iti ospital idiay Maryland idi Mayo 24 gapu kadagiti sugat a linak-amna iti panagbettak ti bomba iti Baghdad.
Itay Mayo 29, natay met ni US Army Sgt. Richard Valiant Correa ken sabali pay a kaduana idi bimtak ti maysa a bomba iti asidegna bayat ti panagpatroliada iti Ilbu Falris, Iraq.
Inulila ni Gagarin ti asawana, ni Elma Cacho, ken ti dua nga annakda, da Troy, 8 ken ni Natasha, 4. (Karaman ti report ni Danny Antalan)


text:
Ni Charles Curtis (Enero 25, 1860 – Pebrero 8, 1936) ket maysa idi a Pannakabagi ti Estados Unidos, maysa a nabayag a Senador ti Estados Unidos manipud idiay Kansas ken kalpasan daytoy ket napili a kas ti Daulo ti Kaaduan ti Senado bbaaeb dagiti kumaduaanna a Republikano, ken ti maika-31 a Bise Presidente iti Estados Unidos (1929–1933). Isu ti immuna a tao nga adda ti naisangsangayna a naam-ammuan a Patneng nga Amerikano a kaputotan ken ti immuna nga adda ti naisangsangayan a naam-ammuan nga Europeano a kapututan a nakaabot kadagiti dua a kangatuan nga opisina ti ehekutibo a sanga ti gobierno ti Estados Unidos. Ti kaputotan a bangir ti inana ket tallo a pagkapat a Pantneng nga Amerikano, iti etniko a Kaw, Osage ken Pottawatomie a kapututan.[1] Ni Curtis ket naggigian idi ubing idiay pagtaengan dagiti apongna iti inana a bangir idiay resebasion ti Kaw.
Midia a mainaig kenni Kategoria:Charles Curtis iti Wikimedia Commons


text:
Naaramid dagiti Games a nagsalipan dagiti umaayam iti nadumaduma nga ili ti Umuna a Distrito .
Maaramid ti ay-ayam iti tunggal Sabado ken Domingo ket mapatta-patta a malpas inton Setiembre 2012. Umabot ti 11 a Teams ti agsasalip ket dagiti uppat a kasiglatan a Teams ti agsalisal iti Semifinals ken Best of Seven Games iti Finals.
Ni Commisioner Noli Que ti mangtarawidwid ti 2nd Hon. Ronald V. Singson Inter Town Basketball Tournament 1ST District of Ilocos Sur ken mayeskediul ken maaramid iti Municipal Basketball Court iti kada ili ti Umuna a Distrito ti Ilocos Sur.
Kangrunaan a panggep ti Tournament ket ti agtultuloy a salun-at ti pisikal ken mental nga aspeto dagiti agtutubo kasta met a mamulida iti disiplina, pannakikadua, sportsmanship ken pagliwliwaan. # (Web In-Action)


text:
Sarita ni Danilo S. De Guzman
(Maudi a paset)
TUNGGAL parbangon ti Domingo, no saan la ketdi nga agtudo, agkalubbonkami ken Sianing iti motorsiklok a mapan makimisa—iti umuna a misa—ket sakbay nga agawidkami, dumagaskami sadiay paglakuan ti karne a gumatanganmi iti pinapaitan wenno lumolumo kadagiti annak ni Tang Colaskel a partidor a sukimi, kaklasek ngamin idi hayskul ni Colassit—ni Nicolas Guillermo, Jr.. Colassit ti palayawna ta basbassit, idinto a Colaskel met ti palayaw ken awag dagiti miron ken ni tatangna ta dakdakkel ti pammagi daytoy ken nataytayag.
“Naglako met gayam iti baboyna ni Mang Dante a kayongmo, kabagis, dina pay inlako kadakami.” kinuna ni Colassit, a mangtuptupek iti kukod nga orderko. “Ni gayam Mang Mayyong ti nangilakuanna.”
“Bay-amon a, ta imbag la a pagbayadna kadagiti utang ni Nang Banang! Imenosdanto kanon no agbayadda,” insungbat ni Cesar nga adingen ni Colassit.
Nagtinnaliawkami met ken ni Sianing a nailabeg. Agpadakami a saan a nakatagari.
“Adu kano pay ti utang ni Nang Banang iti groseria ni Chen Tien Po, isu a nagdamagda idi kalman ken Mang Mayyong no binayadandan ti baboy ni Mang Dante ta sarunuenda metten a singiren!” inkatawa ni Cesar.
Nalpas! Siguradoak la ketdi a saan nga ammo ni Manong Dante nga iyut-utang ni Ikit Banang. Sapay no di namnamaen dagiti annakna a pagbayadda iti matrikula ti paglakuanda; agbasbasa iti haiskul iti ili dagiti tallo nga annakda. Sa ket inyutangen ni ikit a dida ammo? Sus!
Ngamin, saan met a makapalag ken ni ikit ni Manong Dante, nalabit dina kayat a tutopan. A kas panagraemna iti katuganganna? A nalabit a maysa met daytoy a social control iti puli ni Ilokano?
Ay, dakkel la ketdi a banag manen daytoy nga inapuyan ni Ikit Banang!
Kinasaok ni Sianing nga awan pay laeng ti pangibagbagaanna iti naammuanmi, lalo ken ni amang ta dinto ket ngumato manen ti hayes bladna no agunget ken ni ikit. Nasken a mangpanunotkami a nalaing iti pamuspusan tapno mailisi iti pagpeggadan ni amang. Narigaten no maatake. Sus, amangan no aggudbay metten ti arapaapko a mangituloy iti naunsiami a panagiskuelak.
Ngem iti kabigatanna, iti oras ti alas tres ti malem nga agpalpalayasak iti mulak a lasona iti bangkagmi idi napasungadak ni inang nga agdardaras ken madanagan.
“Inka man pay anawaen ni amangmo, anak, darsem!” kinunana a maar-arakattot, “Siakon ti makaammo ditoy. Pagung-ungtanna ni Ikitmo a Banang idiay sango ti tiangge ni Manang Ising!”
Sintimek, nagtarayakon a nangkamang iti kabalbalayan ta amkek a dumikar manen ti hayes blad ni amang. Naammuanna la ketdin ti aramid ni ikit.
Sumagmamanon a kapurokan ti nadatngak iti sango ti tiangge nga agpalpaliiw iti panagunget ni amang ken ni ikit a nakatugaw iti napakleb nga alsong a bato. Adda met a nakatugaw iti immaratiddog a bangko ni Manong Dante.
Kadagiti sangsanga dagiti nagduduma a kaykayo nga ay-ayamen ti pul-oy, agiiriag dagiti billit-balay ken tallo a panal a kunam la no adda pakaragsakanda la unay a mabuybuyada wenno mangmangngeg.
Inasitgak a dagus ni amang ngem diak nagtimtimek, agpaliiwak laeng ken sidadaan a manganawa iti amak no dina matengngel ti riknana. Nasken a tarabayek ti amak ta imbilin dagiti tallo nga inauna a kabsatko a diak baybay-an dagiti dadakkelmi, kas buridek ken di pay naasawaan. Addan pamiliada ken agnanaedda metten iti lugar a nakaikamanganda.
“Mangibabainka dayta nga aramidmo, Banang! Bumakbaketka ngem pabaliktad ti panagbaketmo! Dimo ketdi badangan iti trabaho ni lakaymo nga agagawa a di ket sabali ti ar-aramidem!” Nakalibbi ken nakadumog ni ikit. “Inyutangmo ketdin ta manugangmo a dina ammo! Aramid pay ti adda nakemna dayta? Dika pay la dumawat kenkuana no adda masapulmo ta dinaka met im-imutan. Dagmelka a talaga, Banang!”
Lalo pay a nagiirriag dagiti panal ken billit-balay idinto ta kimmayab met ti pul-oy.
“Bay-anyon, angkel, ilakok manen a ‘diay maysa pay a baboyko ta adda pagbayad iti matrikula dagiti ubbing ket dandanin eksaminasionda, makalawas laengen,” kinuna ni Manong Dante, a siaalumamay.
“Nanam-ay ti biagmo no ammom nga isimpa dagiti aramidmo! No idiam dagiti awan kaes-eskanna a banag. Badangam ni lakaymo ta di sabali ti ubram! Dayta ketdin sinal-it a tungtung-it ken tuttuttot ti pagalistuam…!”
Amin a mata ket naiturong ken ni Ikit Banang nga in-inut a timmakder ken nakadumog a pimmanaw.
Nagiiriag manen dagiti panal ken billit-balay, nagkayab ti pul-oy.
“No diak la makateppel, inarrabiskan a bakbaketan! Sika metten ti mangibabain iti pamilia, pue!” impakamakam ni amang iti likudan ni ikit a nabainan.
Nagiikkis manen dagiti tallo a panal ken dagiti billit-balay nga agalis-alis kadagiti sangsanga, ket nagwaneswes met dagiti bulbulong ken naganit-it dagiti sangsanga iti iduduprak ti puyupoy.
Nagin-inut metten a nagpukaw dagiti usiosero ken usiosera; ket atapek a saan la ketdi a palabsen dagiti tsismosa ken tsismoso nga iwaras ti nasagapda a damag. Bida manen iti tuttotan ken tung-itan ni Ikit Banang, sigurado dayta!
Nagawid metten ni amang a tumanabutob. Intugawko pay laeng iti bangko tapno nutnotak ti ice buko. Napaliiwko a makakatkatawa ni Olan iti sanguek, ti naparato met a kataebak, agraraay ket ti isemna nga agkabkabukab iti karamukom a bayyabas.
“Apay…?” dinamagko.
“Nalpasen ti istoriakis tianggetis! Neks tsapter…!” kinunana ket nagkakatawakami.#


text:
Friday, December 22, 2017
CHRISTMAS PARTY TI BRGY. OFFICIALS, NAANGAY IDIAY BRGY. SABANG
Cabugao, Ilocos Sur – Naangay ti Christmas Party dagiti Opisiales ti barangay ti Munisipalidad ti Cabugao, Ilocos Sur nga idauluan ni ABC President Thaddeus “Teddy” U. Soller idiay Brgy. Sabang, Cabugao, Ilocos Sur idi Disiembre 15, 2017.
Buklen dagiti nagpartisipar dagiti Opisiales ti Barangay ken Opisiales iti Ili nga idauluan ni Mayor Josh Edward S. Cobangbang.
Naluktan ti selebrasion babaen iti Ababa a Kararag. Impaay ni Brgy. Captain Thaddeus “Teddy” U. Soller iti pammasangbay a balikas.
Nangted ti Mensahena ti Paskua ni Mayor Josh Edward ket kimmablaaw ken nagyaman kadaytoy a tinawen a panagtitipon dagiti barangay officials a mangselebrar ti Paskua. Impeksa ti Ama ti Ili iti ragsak ken ayatna a makipagrambak kadakuada. Innayon ti Alkalde Munisipal a kaduana ti Pamiliana a mangipeksa iti nabara a kablaaw para iti Naragsak ken Narambak a Paskua ken Nagasat a Baro a Tawen ti amin.
Nagatendar ni Pasado Mayor Edgardo “Ediboy” S. Cobangbang, Jr. kasta metten dagiti Konsehales ti ili nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Atty. Randy Baniaga G. Kinaud ken ni SBM Josefina S. Vallejo. # (Web In-Action)
Buklen dagiti nagpartisipar dagiti Opisiales ti Barangay ken Opisiales iti Ili nga idauluan ni Mayor Josh Edward S. Cobangbang.
Naluktan ti selebrasion babaen iti Ababa a Kararag. Impaay ni Brgy. Captain Thaddeus “Teddy” U. Soller iti pammasangbay a balikas.
Nangted ti Mensahena ti Paskua ni Mayor Josh Edward ket kimmablaaw ken nagyaman kadaytoy a tinawen a panagtitipon dagiti barangay officials a mangselebrar ti Paskua. Impeksa ti Ama ti Ili iti ragsak ken ayatna a makipagrambak kadakuada. Innayon ti Alkalde Munisipal a kaduana ti Pamiliana a mangipeksa iti nabara a kablaaw para iti Naragsak ken Narambak a Paskua ken Nagasat a Baro a Tawen ti amin.
Nagatendar ni Pasado Mayor Edgardo “Ediboy” S. Cobangbang, Jr. kasta metten dagiti Konsehales ti ili nga isuda SBM Danny Q. Gazmen; SBM Vicky S. Serna; SBM Dr. Jemaima S. Tan-Yee; SBM Atty. Randy Baniaga G. Kinaud ken ni SBM Josefina S. Vallejo. # (Web In-Action)
Posted by Bayan ng Cabugao, Ilocos Sur at 1:18 PM
Subscribe to: Post Comments (Atom)


text:
Wikipedia:Damo a danon
Ti Wikipedia ket maysa nga ensiklopedia a pagtitinnulongan a bukbuklen ken tagtaginayonen dagiti agbasbasa ditoy. Maysa daytoy a wiki a mabalin a baliwan ti uray sinoman. Babaen ti panangpindut iti buton wenno tab ti urnosen iti ngatuen ti kada panid, mabalinmo a baliwan wenno nayonan ken limpiaen dagiti ania man nga artikulo iti Wikipedia (malaksid kadagiti nasalakniban a panid a dagiti laeng administrador ti mabalin a makabaliw wenno mangpunas).
Panangsiwarak iti Wikipedia
Aglaon ti Wikipedia iti nakaad-adu a pempen ken nakatiponan ti inpormasion maipapan iti agduduma a topiko. Sarungkaran ti pakabuklan dagiti artikulo tapno masukisok dagiti agsasabali a topiko. No adda topiko a dimo masarakan ken awan pay iti Wikipedia, mapan laeng iti naisangrat a panid a pagdadanonan ket biruken dagiti pagsaludsodan wenno pagipakdaaran idiay. Wenno saan, mabalin ti mangnayon iti baro a topiko kadagiti dawat nga artikulo.
Mabalin met a mangibati iti komentario wenno makuna maipapan kadagiti artikulo babaen kadagiti panid ti a pagtutungtongan. Mabalin met ti mangpili iti kayat a rugian wenno nayonan nga artikulo kadagiti artikulo a maipatarus iti amin a pagsasao iti Wikipedia.
Panangbalbaliw iti panid
Awan ti kualipikasion a masapul ken saan a nasken ti sumrek no kayatmo iti mangirugi wenno mangbaliw iti maysa nga artikulo. Ngem nasaysayaat met laeng nga agrehistroka tapno adda maymaysa a nagan wenno birngas nga ar-aramatem ken ammomi a mapagtalkan dagiti sinabaliam nga artikulo. Adu ngamin iti awan ammona iti internet no saan nga agdadael.
Usaren laeng ti Wikipedia a kas kadagiti sabali pay nga ensiklopedia. No makakitaka iti parikut wenno biddut iti panangiletra ken gramatika wenno no nakiro ti pannakaisurat ti artikulo, nawayaka a mangbaliw ken mangtarimaan ti maibatay iti bukod nga annuroten iti grammatika ken panangiletra a masursurot ditoy Ilokano Wikipedia. Di bumdeng a pangurnos iti panid. No patien a mabalin pay a pasayaaten ken papintasen ti maysa nga artikulo, aramiden latta. No met agputputar iti artikulo, di agaripapa wenno agdanag amangan no adu ti kammali wenno biddut. Ti napateg ket adda narugian wenno nainayon a panid. No adda biddut, addanto dagiti kadua a madadaan a mangatur.
Adda dagiti pagannurotan ditoy Wikipedia a mabalin nga umuna a basaen ken adalen, nangnangruna ti maysa ti annuroten ti agmangngamangnga a nalinteg a panirigan (Ingles: neutral point of view wenno NPOV) nga awan ti ay-ayonan a maymaysa a kapanunotan a kayatna a sawen, nasken nga awan ti idumduma wenno ilaklaksid ti maysa nga artikulo ket masapul a laonen ken ibagianna amin dagiti agsumbangir wenno agduduma a panirigan ti amin.
Dagiti lisensia ket babaen ti CC-BY-SA 3.0 ken GNU Free Documentation License (GFDL) ti amin a karbengan iti amin-amin a maipan/naipan iti Wikipedia. Patpatalgedan dagitoy a lisensia a patinayon a maiparangkap a nawaya ti Wikipedia iti agnanayon (kitaen dagiti karbengan iti panagipablaak para iti ad-adu pay nga inpormasion).
Kitaen met dagiti panid ti pagtulongan tapno masungbatan a dagus dagiti saludsodmo.


text:
Dakkel a kontrobersia ti pangngeddeng ti Ombudsman nga awan ti nagbasolan da Commission on Elections Chairman Benjamin Abalos, dadduma pay a komisioner ken dagiti ehekutibo ti Mega Pacific Consortium iti poll automation deal.
Rimsua dagiti pammabalaw iti Ombudsman agsipud ta maigidiat daytoy iti pangngeddeng ti Korte Suprema a nangwaswasanna iti kontrata a simrekan ti Comelec ken ti Mega Pacific agsipud ta natakuatanna nga adda serioso nga iregularidad iti bidding ken pannakaiyawat iti P1.3 bilion a kontrata para iti automated a pagbilang a makina a maaramat koma iti eleksion idi 2004.
Maikontra pay daytoy iti takuat ti Senate Blue Ribbon Committee a maanomalia ti kontrata ti Comelec ken ti Mega Pacific.
Kasta met nga adu ti nasdaaw ta ti umuna a resolusion nga imparuar ti panel a natudingan nga agimbestiga iti nasao a banag babaen ken ni Overall Deputy Ombudsman Orlando Casimiro, inrekomendana ti pannakaisaklang ni Commissioner Borra.
Kadagiti kritiko, nakunada nga adu dagiti rumbeng nga ipalawag ti Ombudsman agsipud iti agdadata a panangkidemna kadagiti nadadagsen nga ebidensia maikontra kadagiti opisial ti Comelec.
Ngem iti baet dagitoy a pammabalaw, tinakderan ni Ombudsman Merceditas Gutierrez ti pangngeddeng ti opisinana. Binabalaw pay ni Gutierrez dagiti complainant agsipud ta saanda nga aktibo a nakipartisipar ken dida nagidatag iti ebidensiada iti insayangkat ti Ombudsman a 12 nga aldaw a bista.
Inaramidda laeng kano ti pagrebbenganda kas maibatay iti linteg ken maiyannurot iti pammilin ti Korte Suprema kas maibasar iti ebidensia nga inawatda, panangikalintegan pay ni Gutierrez.
Kinuna met ni Assistant Special Prosecutor Marina Demetrio, miembro ti Casimiro panel a ninamnamada a saan a popular ti pangngeddengda ngem inyunay-unayna a produkto daytoy iti kolektibo a deliberasion ken awan ti natakuatanda a direkta nga ebidensia ti panaglabsing da Abalos ken kakaduana.
Manamnama a dumanon ti isyo iti Korte Suprema.
Ngem ita pay, dakkel ti pammati dagiti agilinlinteg a kaaliado ti agdama nga administrasion nga ayonan ti Korte Suprema ti pangngeddeng ti Ombudsman.
Maysa kano nga independiente a konstitusional nga ahensia ti Ombudsman ket adda iti laksid ti administratibo a kontrol uray ti Korte Suprema.
Yan ti rigatna, saan a maikkat ti suspetsa dagiti kritiko ni Pres. Arroyo nga adda pannakaibiang ti Malakaniang iti daytoy a panagbaliktad ti Ombudsman iti baet ti ididistansia ti gobierno iti nagbalin a pangngeddeng ti Ombudsman.
Ngem sabali manen daytoy a kontrobersia a pagladdetan dagiti kritiko ni Pres. Arroyo kalpasan ti panagkalma dagiti tignay-protesta maikontra kenkuana mainaig kadagiti alegasion ti panagsuitik iti eleksion idi 2004 ken mapapati a pannakaaramat dagiti pundo ti turay para iti kandidaturana iti dayta a panagpipili.
Kasano a mapagtalkan ti Ombudsman a nakaipabaklayan iti pannakaimbestiga iti graft and corruption, no agparparang met a maar-aramat a pangkalub iti kurapsion?
Kasta met a kasano a maannong ti Comelec dagiti pagrebbenganna nga awan ti mayapiring a panagduadua iti sanguanan dagiti kontrobersia a nakaisaanganna?


text:
VIGAN CITY – Inaprobaran ti sangguniang panlalawigan ti gakat a mangipaay iti benepisio kadagiti addaan rangkap ken kadagiti beterano itay lawasna.
Iti daytoy a gakat a pinutar ni Vice Governor Deogracias Victor Savellano, maipaayan iti Philhealth insurance dagiti persons with disabilities (PWDs) ken dagiti beterano ti World War II.
Kinuna ni SPM Jerry Singson, chairman ti Committee on Social Services ken Health, tarigagay ti gobierno probinsial a matulongan dagitoy a sektor babaen ti pannakayenrolda iti PhilHealth kas maysa a wagas a pannakaited ti importansia kadagiti PWDs ken pammigbig kadagiti beterano.
Iti agdama, adda 625 a sibibiag pay a beterano idinto nga agdagup iti 500 dagiti PWDs iti intero a probinsia ti Ilocos Sur.#


text:
TSINELAS A MAGUEY. Gapu iti kaadu ti mula a maguey iti ili a Cervantes, Ilocos Sur, napanunot ti lokal a gobierno a pagsanayen dagiti grupo ti babbai ditoy tapno malaksid iti tali, agaramidda metten iti tsinelas manipud iti linas wenno fiber manipud itoy a mula. Adu itan ti dumaydayo iti nasao nga ili tapno gumatang kadagiti napnuan maris a tsinelas nga aramid ti ili a Cervantes.
(ladawan: Dante Tacata/teksto:Mancielito S. Tacadena)
TSINELAS A MAGUEY
TSINELAS A MAGUEY. Gapu iti kaadu ti mula a maguey iti ili a Cervantes, Ilocos Sur, napanunot ti lokal a gobierno a pagsanayen dagiti grupo ti babbai ditoy tapno malaksid iti tali, agaramidda metten iti tsinelas manipud iti linas wenno fiber manipud itoy a mula. Adu itan ti dumaydayo iti nasao nga ili tapno gumatang kadagiti napnuan maris a tsinelas nga aramid ti ili a Cervantes.


text:
Wednesday, March 4, 2015
TAX MAPPING TI MUNISIPIO, MAAR-ARAMID ITI KADA BARANGAY
Cabugao, Ilocos Sur –Naigannuat ti Tax Mapping Drive ket nangrugi iti Marso 3, 2015 babaen kadagiti pannakabagi ti Municipal Treasurer’s ken Assessor’s Office, LGU-Cabugao, Ilocos Sur tapno mapabaro dagiti daanen a dokumento ken tapno agtultuloy a maammuan dagiti baro nga agtagikua kadagiti daga (naipatawid/nabingay ken nagatang) kadagiti barangay ti Munisipalidad.
Ti Tax Mapping Drive ket paset ti programa ti LGU-Cabugao nga idauluan ni Mayor Edgardo “Ediboy” S. Cobangbang, Jr. tapno maammuan iti umisu a mangbayad ti pagrebbenganna (Amiliar) iti lote wenno daga.
Kanaig daytoy a gannuat iti agtultuloy a pannakanayon iti masapulan ti Munisipio a maipaay met laeng kadagiti umili babaen iti porma ti nagkaadu a serbisio nga agsubli kadakuada. # (Web In-Action)
Ti Tax Mapping Drive ket paset ti programa ti LGU-Cabugao nga idauluan ni Mayor Edgardo “Ediboy” S. Cobangbang, Jr. tapno maammuan iti umisu a mangbayad ti pagrebbenganna (Amiliar) iti lote wenno daga.
Kanaig daytoy a gannuat iti agtultuloy a pannakanayon iti masapulan ti Munisipio a maipaay met laeng kadagiti umili babaen iti porma ti nagkaadu a serbisio nga agsubli kadakuada. # (Web In-Action)
Posted by Bayan ng Cabugao, Ilocos Sur at 9:45 AM
Subscribe to: Post Comments (Atom)


text:
No Adda Sigsigloten, Adda Met Warwaren
ITAY lawasna, naistoriak kadakayo no apay a napateg unay kaniak daytoy makunkuna a financial freedom. Ngem ania kadi daytoy a banag?
Para kaniak, ti financial freedom ket isu ti pannakawayawaya iti panagparparikut iti kuarta. Iti sabali a pannao, isu ‘tay wayawaya nga ited ti kaadda ti naan-anay a kuarta tapno maited kadatayo ti gundaway a mangpadas kadagiti nadumaduma a banag ken tapno magun-odtayo ti ar-arapaapentayo a pagbalinan. Daytoy pay ‘tay kappia ti panunot (peace of mind) nga ited ti kaadda ti kuarta ta no adda man dumteng nga emerhensia iti biagtayo, sisasagana ti bolsa. Ta no umanay ti sigsiglotantayo (savings), matamingtayo a nasayaat daytoy nga emerhensia wenno parikut a saan ketdi a maibus ti orastayo nga agsursursor kadagiti am-ammotayo a pagutangan. Ti ngarud saludsod a nasken a sungbatantayo: Mano ngarud daytoy a gatad ti kuarta tapno makunatayo nga addaantayo iti financial freedom?
Gapu ta agsasabalitayo iti panggep iti biag, agsasabali ngarud daytoy a gatad. Gapu ta inruangankon ti padasmi iti pamiliami, usarek ngarud daytoy a situasion a kas pagarigan wenno ehemplo.
Mano Ngarud?
Nakunak iti artikulo iti napalabas a lawas a diak kayat a mapadasan ni Uno, ti anakko, ti rigat a napadasanmi nga agkakabsat nangnangruna iti panangkiddaw ni Mama ken ni adingko a saan koma pay a sumsumrek iti kolehio ta urayennak nga agturpos. Yad-adayo ni Apo Dios ngem no kas pagarigan ta umun-unaak a matay ngem ti anakko, kayatko a ti tawidna umanay a pagbasana iti ania man a kurso a kayatna ken iti sadino man nga eskuela a kayatna.
Ngarud, iti biangko, daytoy gatad nga isaganak ti mangited kaniak iti financial freedom.
Tapno maammuak no mano ti masapul nga urnongek iti kada bulan, kinitak ngarud no mano ita ti tuition fee iti kanginginaan nga unibersidad ditoy pagilian. Maibatay iti daytoy a gatad ken gapu ta adda met tuition fee increase, kinuentak no manonton daytoy inton agbasa ni Uno kalpasan ti sangapulo ket pito a tawen.
Maibatay iti daytoy a gatad, nangaramidak ngarud iti plano no mano ti masapul nga urnongenmi ken amana iti kada bulan. Daytoy a gatad, ikabilko met iti nadumaduma nga investment vehicle a kunada a kas koma iti:
1. Stocks – adda in trust for wenno ITF a para ken ni Uno nga investment account.
2. Savings – addanto bank account a maipanagan ken ni Uno. Sumaruno daytoy nga aramidek.
3. Insurance policy – adda insurance policy ti biagko a ni Uno ti beneficiary ken adda met insurance policy ni tatangna a ni Uno met laeng ti beneficiary. Kayatna a sawen a no mataykami, bayadan ti insurance company ni Uno maibatay iti gatad ti policy wenno face amount a kunada.
Kadagiti sumarsaruno nga artikulo, ibinsabinsakto dagitoy.
(Maituloyto)


text:
SAN FERNANDO CITY – Nainget ti panangiyimplementar ti
kapolisan ditoy rehion uno iti panangiyimplimentarda iti Oplan
“Iwas-Paputok” a nagtungpal iti basbassit nga insidente dagiti
nasugatan gapu iti paputok ditoy.
Sakbay ti Paskua, imbilin ni PNP Regional Director
Police Chief Supt. Luizo C. Ticman iti kapolisan nga adda iti
babaenna ti naan-anay a panangmonitorda kadagiti aglabsing nga
agpaputok kadagiti maiparit a napipigsa a rebentador tapno masiguro
ti seguridad dagiti tattao.
Kasta met a binallaagan ni Ticman dagiti taona iti
saanda a panangpaputok iti paltogda agsipud ta “diak ipalubos iti
kasta nga aksion ket kitaek a sumango iti maikanatad a proseso dagiti
aglabsing nga adda iti babaek.”
Imbilin ni Ticman kadagiti polis nga ingetanda nga
ipakat ti linteg mainaig kadagiti paputok nangruna kadagiti
highly-urbanized a lugar a nangideklara iti total a panangiparit
kadagiti rebentador ken dadduma pay a kita ti paputok.
Inalerto pay ni Ticman ti PRO1 Firearms, Explosives and
Security Agencies/Guards Supervisory Section (FESAGSS) ti
panangmonitorna kadagiti bodega, pagpartuatan ken paglakuan kadagiti
paputok iti intero a rehion.
Imbilin pay ti regional director iti kapolisan iti
rehion iti panangisayangkatda iti naing-inget nga intelligence
monitoring operations tapno malapdan dagiti kriminal nga aktibidad.
Karaman kadagiti imbilin ti regional director a nainget a masiputan
dagiti pagdudupudopan dagiti tattao a kas kadagiti malls, simbaan,
ken pagsinean.
Imballakad pay ni Ticman ti panagaramat ti
publiko kadagiti alternatibo a wagas a pangpasangbay iti Paskua a
saan ket a dagiti rebentador ken dadduma pay a pyrotechnics.#


text:
STA. CATALINA, Ilocos Sur – Saanen a maautopsia ti nalmes a mangngalap, kinuna ti polis ditoy kalpasan ti serye a konsultasion iti pamilia daytoy.
Iti report ti kapolisan mainaig iti nasao nga insidente, namati ti pamilia ni Sancho Ragudo y Pamittan, 39, baro, ken residente iti Barangay Paratong, ditoy nga ili, a pannakalmes ti impatay daytoy ket saanen a maautopsia pay.
Iti inisial nga inbestigasion, idi agarup 5:00 ti malem ti Nobiembre 17, nakita ti maysa a Roger Catral y Lucas, 59, ti biktima a napan iti fishpond a nabartek.
Ngem idi agsapa ti Nobiembre 18, naduktalan laengen dagiti kaarruba ti biktima a da Manuel Rabanes y Quericol, Edson Ricardos y Oriendo ken Edgar Ricardos y Rabot a tumtumpaw iti tengnga ti nasao a piskeria, agdardara ti ngiwatna, ken naputipotan iti fish net ti sakana. (Tawid News)
Nalmes a mangngalap, saanen a napakatan iti autopsia
STA. CATALINA, Ilocos Sur – Saanen a maautopsia ti nalmes a mangngalap, kinuna ti polis ditoy kalpasan ti serye a konsultasion iti pamilia daytoy.


text:
Septiembre 13
Ti Septiembre 13 ti maika-256 nga aldaw ti tawen (maika-257 kadagiti bisiesto a tawen) iti kalendario a Gregoriano. Adda pay 109 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1903 – Claudette Colbert, Pranses-Amerikana nga aktres (pimmusay 1996)
- 1957 – Ferdinand Marcos, Jr., politiko iti senado
Pimmusay[urnosen | urnosen ti taudan]
- 1598 – Ari Felipe II ti Espania (naipasngay 1527)


text:
NARVACAN, Ilocos Sur – Natakaw ti agpateg P20,000.00 a tagilako a kukua ti maysa a negosiante iti barangay Santa Lucia, ditoy nga ili.
Nagpulong ti biktima a ni Danilo Yabut, 28, negosiante, ken agnaed ditoy a barangay iti kuerpo ti polisia maigapu iti panakatakaw ti dua a sako ti tsinelas, shortpants dagiti ubbing ken t-shirts nga agpateg iti nasurok P20,000.00 babaen dagiti saan a nabigbig nga agtatakaw.
Kinunana a naibati dagiti nasao a tagilako iti uneg ti Narvacan Public Market ket natakuatanda laengen nga awanen dagitoy.
Nainget met ti panangsapsapul ita dagiti panakabagi ti linteg kadagiti mannanakaw.


text:
VIGAN CITY – Saanton a maipalubos dagiti pictorials dagiti modelo a naka-swimsuit wenno nakaaruat iti makagargari a pagan-anay iti Heritage Village ditoy.
Daytoy ti linaon ti proposed ordinance nga indatag ni Vice Governor Deogracias Victor “DV” Savellano iti sangguniang panlalawigan itay nabiit.
Sagudayen ti nasao nga ordinansa a maparitan dagiti modelo, beauty personalities wenno artista nga ag-pose iti retrato iti las-ud ti Vigan Heritage Village a nakaaruat iti pagdigos wenno dagiti pagan-anay a makagargari kadagiti tattao.
Kinuna ti bise gobernador a maysa a maraem ken maresrespeto a lugar ti Heritage Village a nailista pay a world heritage site ket masapul a saan a magamsaw daytoy nga imahena gapu laeng kadagiti retrato dagiti modelo wenno artista a nakasuot laeng iti pagdigos wenno makagargari a kawes.
Dinakamat ni Savellano nga iti kallabes, adda naisayangkat a pictorials dagiti modelo a nakaaruat iti skimpy attire a nagbalin a background ti Heritage Village para iti kalendario ti maysa kompania.
Kinuna ni Savellano a saan a maiparbeng daytoy ken makadadael iti nadalus nga imahe ti Vigan Heritage Village.
Madama ti pannakaad-adal ti nasao nga ordinansa iti hunta probinsial.


text:
Indauluan ni Mayor Josh Edward S. Cobangbang ken binayabay da SBM Danny Q. Gazmen; SBM Vicky S. Serna ken ni SBM Josefina S. Vallejo nga impresenta ni Mr. Somera iti Pamilia-LGU kalpasan iti Flag Raising Ceremony iti Hunio 13, 2017 iti Flagpole ti Rizal Barangay Hall, Brgy. Rizal, Cabugao, Ilocos Sur.
Daytoy ti maikatlo a pannakapadayaw ni Daproza a maysa kadagiti kagagetan ken kalaingan a Rice Technologist iti intero a Region 1.
Immuna idi Tawen 2013 a nangyalatan ti ili ti Cabugao, Ilocos Sur iti intero a Pilipinas iti Pammadayaw iti “Search for the CY 2013 Agri-Pinoy Rice Achiever’s Award” kas maysa kadagiti “Outstanding Municipalities and LGU Agri-Extension Workers” babaen iti National Rice Program ti Department of Agriculture (DA).
Napili ken mapadpadayawan ti LGU-Cabugao maigapu iti adu a maitultulongna iti pannakaidur-as ti produksion ti pagay iti Region 1 iti Tawen 2013 ken iti agdama.
Maikadua a pammadayaw ti nagun-od ni Daproza idi Tawen 2016 iti isu met la a kategoria.
Iti agdama, nadutokan ni Mr. Daproza a Municipal Fisheries Coordinator ngem tumultulong iti implementasion ti Rice Banner Program ken Corn Banner Program ti LGU-Cabugao nga idauluan ni Mayor Josh Edward S. Cobangbang. # (Web In-Action)


text:
SAN JUAN, Ilocos Sur – “Ni panunot, saanko man a maaramid ti kasdiay.”
Daytoy ti reaksion ni Mayor ditoy Benjamin Sarmiento mainaig iti dinakamat ni mayoralty candidate Amelia Bitonio nga adda pakainaigan iti politika ti pannakapaltog ni lakayna.
Kinuna ni Sarmiento a maawatanna ti rikna ti kasalipna iti politika ket saanna a babalawen daytoy ngem nakunana a kapilitan a timmawag iti programa ni Jun Ramos “agsipud iti reaksion ni Amy (Bitonio) a politically motivated” ti pannakagandat ti biag ti lakayna.
Iti pannakiinnuman ni Jun Ramos ken ni Bitonio iti ospital a nakaitarayan ti asawana, nadakamat daytoy nga awan ti kagurgurada wenno gumurgura kadakuada ket awan ti sabali nga ammona a motibo iti pannakagandat ti biag ti asawana no saan a politically motivated.
“Agkarkararagak a sapay koma nga iti kabiitan a panawen, makarekober ni Engineer tapno maibagana no asino a talaga ti akin-aramid iti daydiay (pannakapaltogna),” kinuna ni Sarmiento idinto nga inyunay-unayna a “nadalus ti konsensiak iti daytoy ket ni panunot, saanmi a maaramid daydiay.”
Napaltogan ni District Engineer ti Second Engineering District ti Department of Public Works and Highways, Candon City ni Percival Bitonio, asawa ni mayoralty candidate ditoy nga ili Amelia Bitonio, iti mismo nga opisinana bayat ti lunch break.
Nakarekobre dagiti nagresponde a polis iti maysa a kapsula manipud iti cal. 45 iti uneg ti comfort room.
Pimmusay ni Bitonio iti ospital iti San Fernando City itay Sabado, Abril 21.
Segun iti drayber, dua a lalaki a nagpabigbig a taga-Cervantes ti nangsapul ken ni Bitonio ket kinuyogna dagitoy a napan iti opisina ti district engineer.
Agmaymaysa ti biktima iti opisinana ta lunch break.
Mainaig iti dinakamat ni Bitonio nga adda nangpa-withdraw kenkuana idi maudi nga aldaw ti panagipila iti kandidatura, inlawlawag ni Sarmiento nga adda daydi panagurnos iti ngato iti kakandidato ditoy probinsia iti babaen ti Unity ticket sana innayon a saan nga isu ti nangpa-withdraw ken ni Bitonio.
Kinuna ni Sarmiento a sakbay nga agtaray, kondisionenna ti bagina nga “akuenna ti responsibilidadna no adda gasatna manen nga agserbi” kasta met nga “akuenna met a no namnamaen dagiti kailianna a saanen a rumbeng nga agserbi, saandan nga ibutos.”
Dinawat ni Sarmiento a “daytoy kadi nga eleksion ket saan nga isu ti pakasinasinaantayo” idinto nga indagadagna a “no patien dagiti kakailiak a dakami wenno siak ti akin-aramid, saandak nga ibutosen, pangngaasida; ngem no saanda a patien, tulongandak met a mang-vindicate iti naganko babaen ti panangbutosda ken panangitedda met laeng iti talekda kaniak.”
“Saan a toy numo ti biang ti akinpanunot. Ni panunot, saanko man a napanunotan nga aramiden ti kasdiay,” kinuna ni Sarmiento idinto nga inayunay-unayna a “sapay koma ta rummuar ti kinapudno iti kabiitan a panawen.”


text:
Ti Annapolis (/əˈnæpəlɨs/) ket isu ti kapitolio ti Estado ti Maryland, ken ti pay tugaw ti kondado ti Kondado ti Anne Arundel. Daytoy ket mabirukan idiay Luek Chesapeake idiay sabangan ti Karayan Severn, iti 25 milia (40 km) nga abagatan ti Baltimore ken agarup a 30 milia (48 km) a daya ti Washington, DC. Ti Annapolis ket paset ti metropolitano a lugar ti Baltimore–Washington. Ti populasionna ket 38,394 manipud ti senso ti Estados Unidos idi 2010.
Ti siudad ket nagserbi a kas temporario a kapitolio ti Estados Unidos idi 1783–84 ken isu ti lugar idi ti Komperensia ti Kappia ti Annapolis, a natengngel idi Nobiembre 2007, idiay Akademia ti Marina ti Estados Unidos.
Midia a mainaig iti Annapolis, Maryland iti Wikimedia Commons


text:
Tattao a Bikolano
Dagiti Bikolano ti maika-5 a kadakkelan nga etniko a grupo iti Filipinas, adda ti agarup 5,907,000 a bilang nga agsasao iti Bikol. Agnaedda iti umabagatan-a-daya a peninsula ti isla ti Luzon, kadagiti probinsia ti Camarines Sur, Albay, Sorsogon, ken Catanduanes. Adu pay a Bikolano ti agnanaed kadagiti probinsia ti Masbate, Camarines Norte, ken Quezon.
Adu met dagiti Bikolano a nagturong idiay Mindanao. Ti dati a kameng ti Kamara dagiti Pannakabagi ti Filipinas ken Ehekutibo a Sekretario a ni Edelmiro E. Amante ket anak ti taga-Bikol.


text:
SANTIAGO, Ilocos Sur – Uppat a lalaki ti tiniliw dagiti polis iti insayangkatda a pursuit operation kalpasan a tinakawan dagitoy ti maysa a pagtagilakuan iti Santa Maria, Ilocos Sur.
Addan iti kustodia ti polis ditoy dagiti suspek a da Gilves Balatero y Semilla, 29, naasawaan, residente iti Bolian, Cavite; Rey Genon y pelimer, 48, baro, residente iti Barangay San Agustin, Cavite; Michael Malic y Apao, 34, naasawaan, residente iti barangay Salawag, Dasma 3, Cavite; ken Federico Gallarin Gaoat, 40, naasawaan, taga-Barangay Caterman, Candon City.
Segun iti inisial nga inbestigasion, idi agarup 3:40 ti malem ti Pebrero 23, simrek ti grupo ti pito a tattao iti Holiday Mart a masarakan iti baro a tiendaan iti Barangay Maynganay, Sta. Maria, Ilocos Sur ket nagpammarangda a kustomer a gumatang iti groseria.
Kalpasan ti sumagmamano a minutos, rimmuar ti grupo ngem nagsuspetsa ti dua a para karga kadagiti nagatang a groseria ket kinamatda dagitoy ngem dagdagus a limmugan dagiti suspek iti Isuzu Crosswind sada nagpataray a nagpaabagatan.
Nagpaarayat dagiti trabahador iti polis ket kinamat dagitoy ti lugan dagiti suspek idinto a nagpatulongda kadagiti kaparangetda a police station.
Dagiti polis ti Santiago ti naka-intercept iti lugan ket inarestoda dagiti suspek.
Narekobre iti uneg ti lugan dagiti groseria nga impuslit dagiti suspek.#


text:
Naipadamag itay nabiit a pampanunoten ni Presidente Benigno Aquino III nga ikabassitna ti Countrywide Development Fund (CDF) wenno Priority Development Assistance Fund (PDAF) wenno pork barrel a mait-ited kadagiti diputado ken senador tapno mapabassit ti dimmakkel a depisit ti budget ti gobierno. Simmuyopen ti depisit ti budget iti P340 bilion iti baet ti panangibambando idi ti administrasion Arroyo a simmayaat ti ekonomia ti pagilian iti babaen ti panangiturayna.
Iti biang ti kabarbaro nga administrasion, nasaysayaat a maikkatan ti pork barrel dagiti agilinlinteg ngem ti mangipakat iti baro a buis kadagiti umili. Adda idi tiempo iti administrasion Arroyo nga inikkatanna ti pork barrel idi simmuyop ti depisit ti budget gapu iti pinansial a krisis a nangdalapus iti pagilian.
Mairuruangan pay laeng daytoy a kapanunotan ti baro nga administrasion tapno mapabassit ti depisit ti budget, agarianggan dagiti sumagmamano a diputado agsipud ta saanda la ketdi a kayat a makissayan ti PDAF nga aw-awatenda. Iti agdama, umaw-awat dagiti diputado iti P70 milion idinto a P200 milion kadagiti senador a pork barrel iti tinawen.
Pagarigan laengen ni Diputado ti Quezon Danilo Suarez, kenkuana, saan a nasayaat a kapanunotan a maipababa ti alokasion ti pork barrel agsipud ta ad-adda a mapadagsenan (kano) ti biag dagiti tattao gapu ta basbassit ti pondo a maipaay a proyekto wenno trabaho kadakuada.
No patien met ni Diputado ti Albay Edcel Lagman, kontraproduktibo, kontra-marigrigat ken naginad ti panagdur-as no maikkatan ti PDAF.
Segun ken ni Lagman, bassit laeng ti P10 bilion a mapataud a savings ti gobierno manipud iti pork barrel maikumpara iti dakkel nga epektona kadagiti serbisio a maipaay kadagiti umili nangruna kadagiti marigrigat, kas iti programa ti scholarship, tulong iti medikal, dagiti kasapulan unay a proyekto ti inprastruktura, livelihood, ken dadduma pay a pangidur-as iti panagbiag dagiti tattao.
Ngem iti maysa a report manipud iti Philippine Center for Investigative Journalism (PCIJ), maar-aramat laeng ti pork barrel kas behikulo tapno magun-od ti butos dagiti tattao ken kas pagtaudan iti patronahe iti politika.
Nakitatayo no kasano nga inaramat ti napalabas nga administrasion ti pork barrel tapno magun-odna dagiti kayatna kadagiti agilinlinteg, nangruna iti Kamara. Nakitatayo ti pannakaaramat ti pork barrel kadagiti proyekto ken inprastruktura a kaadduanna ti saan nga agbayag ken nadaras a madadael gapu ta substandard wenno nababa ti kalidadda.
Iti nalawlawag a pannao, ti pork barrel ti kangrunaan a pagtaudan ti korapsion agsipud ta ad-adu met a paset ti pondo ti mapan iti bulsa dagiti agtuturay ken politiko idinto a sagsagannit ti maipan kadagiti nadumaduma a proyekto.
Ad-adda a saruronganmi ti estratehia ti Malakaniang a mangpabassit iti depisit ti budget babaen ti panangkissayna iti pork barrel dagiti agilinlinteg ngem iti mangipakat iti baro a buis kadagiti umili. No pudno a nadarisay ti panagserbida kadagiti umili, saan koma a samiren dagiti agilinlinteg a maikkatan ti pork barrelda. Maituredda kadi a kitaen a maipabaklay ti sabali pay a buis kadagiti umili nga agkubbo payen iti kinarigat ti biag?
Ti problema laeng, no awanen ti nabatbati pay a konsensiada.#


text:
Alec Guinness
Ni Apo Alec Guinness (2 Abril 1914 – 5 Agosto 2000) ket maysa idi nga Ingles nga aktor. Kalpasan iti nasapa a karer iti entablado, isu ket naipabauya kadagiti nadumaduma nga Ealing Comedies, mairaman ti The Ladykillers ken ti Kind Hearts and Coronets nga isu ket nangipapel kadagiti walo a nadumaduma a karakter. Isu ket ammo pay para kadagiti innem a kolaborasionna kada David Lean: Herbert Pocket iti Great Expectations (1946), Fagin iti Oliver Twist (1948), Kol. Nicholson iti The Bridge on the River Kwai (1957, a nangabakanna iti Kalaingan nga Aktor), Prinsipe Faisal iti Lawrence of Arabia (1962), Heneral Yevgraf Zhivago iti Doctor Zhivago (1965), ken Propesor Godbole iti A Passage to India (1984).
Dagiti akinruar a silpo[urnosen | urnosen ti taudan]
Midia a mainaig kenni Alec Guinness iti Wikimedia Commons


text:
Ti kinakurapay ti mangiduron kadatayo tapno kumpet iti patadem ket makigasanggasat nga agkulimbitin iti awan masnop a turongen.
Ngem saan a dakes ti agarapaap. Ti sumagpat iti katre manipud iti datar a pagil-iladan. Kas ken ni Sarah a nagarapaap a sumagpat iti de-kutson a pagiddaan.
Dimmakkel ni Sarah iti napanglaw a pamilia iti maysa a naseksek a barangay iti Amianan. Kayat a panawan ni Sarah daytoy kasla impierno a nakaipupokanna. Arapaapna ti aggaraw iti nangato a gimong, matangtangad, mararaem.
Napan nakigasanggasat iti siudad. Ditoy ti namnamana a pangrugian ti pannakatun-oyna iti arapaapna. Ditoy ti pammatina a pakasarakan iti balitok iti ungto ti bullalayaw.
Nagsapul ni Sarah iti panggedanna. Ngem umuna pay laeng a saludsod – no ania ti kursona – natinnagen. Nagturpos laeng iti elementaria. Ania ngarud ti gundawayna kadagiti de-diploma a padana nga agbirbirok iti trabaho?
Ditoy a naamiris ni Sarah a sabali ti arapaap, sabali iti pudno a biag. Iti aspalto a kabakiran, dagiti laeng nabileg ken napigsa ti agari ket maiwalwalin laeng dagiti babassit ken nakapsut.
Iti maysa a bassit a klub ti nagsangladanna. Idi damo, para ugas iti pinggan. Idi kuan, para estima kadagiti parokiano.
Ngem uray iti garampang a lubongna, saan a napukaw ti arapaapna a lumung-aw iti biag. Uray iti saan a maiparbeng a wagas. Iti arapaapna a maakkal iti lubong a yanna, saanna a napanunot ti maiparbeng ken saan.
Tapno nadardaras a magun-odna ti arapaapna, inaramat ni Sarah ti bagina. Napintas ngamin ni Sarah. Makagargari ti pammagina. Adu nga Adan ti agtarigagay a mangikut kenkuana.
Maysa a parokianona a baknang a lakay ti simmurotanna. Ngem adda gayam asawa ti baknang. Pinungotpungot ti baliena nga asawa daytoy idi masukalanna ida nga agkabbalay.
Simmaruno ni Danilo, baknang a negosiante. Namati iti kari ni Danilo nga ibalayanna ken igatanganna iti kotse. Ngem kalpasan a nagpapas ni Danilo iti makatawen, ni ay wenno ni oy a pimmanaw lattan daytoy.
Sumagmamano pay ti simmurotanna gapu iti karida nga akkalenda iti pitak a nakailumlomanna. Ngem kari nga intayab ti kali!
Pumanaw iti klub a napnuan namnama, agsubli met laeng iti klub a leppapay ti abagana iti pannakapaay!
Ngem iti baet dagita a pannakapaay, saan a napukaw ti arapaap ni Sarah. Ammona a no naikari a makalung-aw iti biag, dumteng dayta iti biagna. Dakkel ti pammatina nga addanto kumatok nga oportunidad ket inton dumteng dayta, dinanto palusposan pay.
Dimteng ken ni Sarah dayta nga oportunidad. Saanna a ninamnama.
Iti pagtrabahuanna a club, naam-ammona ni Dennis, maysa a pintor. Agsapsapul ni Dennis iti modelo. Nakita ni Dennis ken ni Sarah dagiti saguday a sapsapulenna iti maysa a modelo. Isuna laeng ta lamolamo iti panagmodelona.
Nabayag nga inutob ni Sarah ti awis ni Dennis nga agbalin a modelo. Bassit ti tangdanna no maidilig iti masapulanna iti klub.
Ngem inawatna ti trabaho. Tallo a bulan ti kontratana.
Idi damo, napanunotna nga awan ti pagdumaan iti trabahona iti klub ti panagmodelo. Ngem idi agangay, nakarikna iti naisangsangayan ta iti baet ti kinaasinona, ti kinababaina, rinespeto ni Dennis. Dina nasarakan dayta a respeto iti panagtrabahona iti klub. Dayta a respeto ti nangisubli ti pampanunotna nga adda pay nabatbati a kaimudinganna. Ni Dennis ti nangisuro kenkuana iti kinapateg ti kinatao.
Ditoy ti nagpanunotanna. Ditoy a naamirisna ti kinaawan ti turong ti biagna.
Idi malpas ti kontratana ken ni Dennis, napanunotna ti mangabaruanan. Adda metten bassit a puonanna.
Nagawid iti ilida. Sadiay ilida a buklenna manen ti nawara a kinaasinona. Sadiay a pidutenna manen ti inibbatanna nga arapaap.
Maysa nga aldaw, nasangailina ni Dennis. Dina ninamnama ti panagkitada manen ken ni Dennis. Lalo a dina ninamnama nga iruknoy ti baro ti panagayatna.
Inawat ni Sarah ti ayat ni Dennis. Naamirisna nga iti denna ni Dennis, adda met laengen kaimudinganna iti biag.
Adda gunggona ti asinoman nga agsubli. Adda naragsak ken makapnek a biag kalpasan ti pannakaammo iti kinaasino.#